title: Céligny

text: Kunnassa toimii sekä protestanttinen että katolinen seurakunta.


title: Céligny

text: Kunnan väkiluku on kehittynyt seuraavasti


title: Céligny

text: Walesiläinen näyttelijä Richard Burton vietti viimeiset vuotensa Célignyssä, ja hänet on haudattu sinne. Myös skotlantilainen romaanikirjailija Alistair MacLean on haudattu Célignyyn. Lisäksi yhteiskuntatieteilijä Vilfredo Pareto asui aikoinaan Célignyssä.


title: Bridges to Babylon

text: Bridges to Babylon on The Rolling Stonesin vuonna 1997 julkaistu studioalbumi.


title: Rama Yade

text: Ramatoulaye Yade (s. 13. joulukuuta 1976, Dakar, Senegal) on ranskalaisen Union pour un Mouvement Populaire -puolueen poliitikko. Hänestä tuli vuonna 2007 Ranskan ihmisoikeusministeri.


title: Rama Yade

text: Rama Yade on naimisissa Joseph Zimet'n kanssa.Uskonnoltaan Yade on muslimi.


title: Gaius Sulpicius Gallus

text: Gaius Sulpicius Gallus oli roomalainen kenraali ja valtiomies sekä oraattori.


title: Gaius Sulpicius Gallus

text: Kolmannessa makedonialaissodassa hän oli yksi kenraali Lucius Aemilius Paulluksen upseereista Makedoniassa ja osallistui muun muassa Pydnan taisteluun vuonna 168 eaa.


title: Gaius Sulpicius Gallus

text: Tämän jälkeen Gallus palasi Roomaan, jossa hänet valittiin konsuliksi yhdessä Marcus Claudius Marcelluksen kanssa vuonna 166 eaa. Samana vuonna hän alisti liguurit Rooman valtaan. Vuonna 164 eaa. Gallus lähti lähettiläänä Kreikkaan ja Aasiaan missä hän piti kokouksen Sardessa, jossa käsiteltiin Anatolian kaupunkien syytteitä Pergamonin kuningas Eumenes II:sta vastaan.


title: Gaius Sulpicius Gallus

text: Gallus luki myös astronomiaa ja tunsi hyvin Kreikkaa. Eräs kuun kraatteri on myös nimetty Galluksen mukaan.


title: NBA-kausi 2004–2005

text: NBA-kausi 2004–2005 oli NBA-liigan 59. kausi. Runkosarja käynnistyi 2. marraskuuta 2004 ja päättyi 20. huhtikuuta 2005. Pudotuspelit päättyivät 23. kesäkuuta 2005 San Antonio Spursin voitettua puolustavan mestarin, Detroit Pistonsin otteluvoitoin 4–3.V=voitot, H=häviöt, V%=voittoprosentti, *=divisioonansa voittaja


title: Musiikki & Media

text: Musiikki & Media on musiikkialan ammattilaisten tapahtuma Suomessa. Tampereella järjestettävä tapahtuma kerää yhteen yli 800 toimijaa seminaarin ja showcase-esiintymisten merkeissä. Musiikki & Mediaa on järjestetty vuodesta 1989 saakka.


title: Musiikki & Media

text: Musiikki & Median seminaareissa on kuultu aikaisempina vuosina puhujina muun muassa Seymour Stein, David Fricke, Roger Mavity, Mikael Jungner, Jim Griffin, Jonathan Forster, Harvey Goldsmith, Artemy Troitsky ja monia muita.


title: Musiikki & Media

text: Kaikkien aikojen ensimmäistä Musiikki & Media -tapahtumaa alettiin rakentaa keväällä 1989. Tampereen musiikkialan vaikuttajat Epe Helenius, Jouko Karppanen, Tapio Korjus ja Pentti Teräväinen kokoontuivat yhteiseen palaveriin visioimaan suomalaisesta musiikin ja median ammattilaisten tapahtumaa. Suomen Musiikki & Media-Tapahtumat S.M.M. Oy sai syntymänsä.


title: Musiikki & Media

text: Tapahtumaa ideoimassa olivat alusta pitäen muun muassa Yleisradion Jukka Haarma ja Matti Grönberg. Ensimmäinen tapahtuma pidettiin syyskuussa 1989 tapahtuman pääkonsertissa, otsikolla Ajan sävelet / Vuosisadan iskelmäparaati esiintyi kunniavieraana Eugen Malmsten, joka oli maan ensimmäisiä jazz- ja pop-laulajia jo 1920-luvulla. Estradilla nähtiin myös. Pate Mustajärvi, Mari Rantasila, Topi Sorsakoski, Solistiyhtye Suomi, Rainer Friman ja Erkki Junkkarinen.


title: Musiikki & Media

text: Musiikki & Media vakiinnutti nopeasti paikkansa alan ammattilaisten keskuudessa vuoden tärkeimpänä tapahtumana, jossa tapasivat kaikki alan toimijat. Seminaareissa ja paneeleissa on käsitelty vuosien mittaan lähes kaikkia mahdollisia musiikki- ja media-alojen ajankohtaisia asioita.


title: Musiikki & Media

text: Musiikki & Media on ollut myös edistämässä suomalaisen musiikin vientiä ja kansainvälistymistä. Tapahtumaan on kutsuttu vuosittain maailmalta merkittäviä musiikkibisneksen vaikuttajia, joille on näin tarjottu mahdollisuus tutustua suomalaiseen musiikkiin ja nähdä myös livenä potentiaalisia vientiartisteja. Tapahtuma toimii yhteistyössä Music Export Finland Associationin kanssa.


title: Musiikki & Media

text: Vuosina 2007–2009 Musiikki & Median tuotannosta vastasivat Lauri Laurila ja Kimmo Pekari. Vuodesta 2010 alkaen tapahtuman tuotannosta vastaa palkattu tuottaja Anu Aittoniemi. Taustalla vaikuttavat Suomen Musiikki & Media-Tapahtumat S.M.M. Oy:n omistajat, jotka ovat musiikkibisneksen veteraaneja. Anu Aittoniemi valittiin vuonna 2011 myös Suomen Musiikki & Media-Tapahtumat S.M.M. Oy:n toimitusjohtajaksi.


title: Musiikki & Media

text: Musiikki & Median aikana järjestetään Industry Awards Gaala. Industry Awards -palkintojen tarkoituksena on huomioida kuluneen vuoden aikana työssään ansioituneet musiikkialan ammattilaiset. Palkinnot ovat musiikkibisneksen ammattilaisten tunnustus niille alan toimijoille, joiden työn tulokset ovat usein tuntuvampia ja näkyvämpiä kuin tekijät itse. IA-palkintoja on jaettu Musiikki & Media -tapahtuman yhteydessä järjestettävässä gaalassa vuodesta 1995 saakka. Nykyään palkintoja jaetaan kaikkiaan 23 kategoriassa, jotka on jaettu kolmeen pääsarjaan. Lisäksi jaetaan yksi tai useampi erikoispalkinto.


title: Musiikki & Media

text: Musiikki & Median yhteydessä järjestetään Lost In Music -kaupunkifestivaali.


title: Musiikki & Media

text: Festivaalin ohjelmasta ja järjestelyistä vastaa Suomen Musiikki & Media -tapahtumat S.M.M. Oy.


title: Veljeskirjat

text: Veljeskirjat ovat keskiaikaisien luostarien listauksia, joihin on merkitty luostariveljeskunnan jäsenet. Ne sisälsivät myös nimet luostarin perustajista ja hyväntekijöistä henkilöihin, joilla oli läheinen suhde itse luostariin, jotta munkit voisivat rukoilla heidän puolestaan. Kirjoja käytettiin jo 700-luvulta aina 1300-luvulle asti. Vuosipäiväkirjat ovat monessa mielessä niiden seuraajia.


title: Veljeskirjat

text: Veljeskirjat ovat rikas varhaiskeskiajan henkilö- ja kielihistorian lähde.


title: Elävä meri

text: Elävä meri () on Jacques-Yves Cousteaun ohjaama ja tuottama dokumenttielokuva, joka julkaistiin vuonna 1964. Elokuva palkittiin parhaan dokumentin Oscarilla.


title: Elävä meri

text: "Elävä meri" käsittelee Cousteaun Conshelf II -hanketta, jossa joukko sukeltajia vietti kuukauden kymmenen metrin syvyydessä Punaisenmeren pohjassa. Se onkin ensimmäinen kokonaan merenpinnan alapuolella kuvattu elokuva. "Elävä meri" keskittyy pitkälti kuvaamaan sukeltajien elämää pinnan alla. Luonto on tällä kertaa sivuosassa, mutta sitäkin käsitellään. Cousteau kuvasi elokuvassa useita sellaisia merenpohjan eläimiä, joita ei aiemmin ollut saatu taltioitua filmille.


title: Elävä meri

text: Jotkut elokuvakriitikot epäilivät Cousteauta muutamien kohtauksien lavastamisesta. Osan dramaattisista kohtauksista katsottiin varmasti kuvatun sisäaltaassa. Cousteau otti syytteet hyökkäyksinä ja tuli julkisuuteen selittämään elokuvan teossa käytettyjä uusia ja vaikeita tekniikoita.


title: Sjundbyn kartano

text: Sjundbyn kartano on kartanolinna Siuntiossa Uudellamaalla. Kartanon historia tunnetaan vuodesta 1417. 1560-luvulla Kustaa Vaasan tallimestari Jakob Henrikinpoika rakennutti paikalle harmaakivisen linnan. Sjundby on ehtinyt historiansa aikana kuulua monelle aatelissuvulle. Tunnetuin omistaja oli Sigrid Vaasa, Ruotsin kuninkaan Eerik XIV:n ja Kaarina Maununtyttären tytär, joka emännöi linnaa vuosikymmenien ajan. Lohjalta peräisin oleva Adlercreutzin suku on hallinnut tilaa 1700-luvulta lähtien lukuun ottamatta Porkkalan vuokra-aikaa. Neuvostoliittolaisten sotilaiden jäljiltä linna piti remontoida täysin. Nykyisin se on yksityiskotina.


title: Nälkä (romaani)

text: Nälkä () on norjalaisen kirjailija Knut Hamsunin läpimurtoromaani, joka julkaistiin lopullisessa muodossaan vuonna 1890. Ennen romaanin julkaisemista Hamsun oli julkaissut osia teoksestaan tanskalaisessa "Ny Jord" -lehdessä vuonna 1888. Romaania on pidetty 1900-luvun kirjallisuuden lähtölaukauksena ja poikkeuksellisen taidokkaana esimerkkinä modernista psykologiaan perustuvasta kirjallisuudesta. Romaani perustuu Hamsunin omiin kokemuksiin köyhänä kirjailijana ennen kirjallista läpimurtoaan vuonna 1890. Fin de sièclen Kristianiaan (nyk. Oslo) sijoittuva teos seuraa nälkää näkevän nuoren miehen edesottamuksia.


title: Ikoti

text: Ikoti () on georgialaiskylä kansainvälisesti katsottuna Georgiaan kuuluvassa Mtskheta-Mtianetin maakunnassa. Kylä sijaitsee de facto Venäjän federaation vuoden 2008 Venäjä–Georgian sodan aikana miehittämässä Etelä-Ossetiassa. Kylä sijaitsee Tskhinvalista itäitäkaakkoon ja Gorista pohjoiseen ja Akhalgorista vajaat kaksi kilometriä pohjoiseen.


title: Ikoti

text: Etelä-Ossetiaa kontrolloivan Venäjän federaation asevoimien kenraaliluutnantti Anatoli Nogovitsyn ilmoitti, että alueelle tulee Venäjän muodostaman turvallisuusvyöhykkeen uloin piste. Koko turvallisuusvyöhykettä vartioi 272 rauhanturvaajaa.


title: Etelä-Ossetian turvallisuusvyöhyke

text: Etelä-Ossetian turvallisuusvyöhyke on Etelä-Ossetian rauhanturvaoperaation valvoma turvallisuusvyöhyke Etelä-Ossetiassa ja Georgiassa. Rauhanturvaoperaatio perustettiin Venäjän ja Georgian välisellä vuoden 1992 Dagomysin sopimuksella. Vyöhykkeen rajat on määritellyt kolmikantaisen rauhanturvaoperaation johtokomissio () yhdessä ETYJin kanssa. Vyöhykkeen rajat ilmenevät ainakin komission vuonna 1999 julkaisemalla kartalla, mutta ne on voitu määritellä jo aiemmin. Raskaiden aseiden tuominen turvallisuusvyöhykkeelle on kielletty.


title: Etelä-Ossetian turvallisuusvyöhyke

text: Vyöhykkeen 18 pysyvää tarkastuspistettä ovat jakautuneet kahdeksaan ulkokehän tarkastuspisteetseen ja kymmeneen sisäkehän tarkastuspisteeseen. Ulkokehän tarkastuspisteet sijaitsevat: Perevissa (georgialainen kylä) , Alissa, Hvenakotsassa, Zarianissa, Karaletissa, Šavšebissa, Monasterissa, Ikotissa ja Gorodan kukkuloilla. Lisäksi tarkastuspisteitä on ollut Etelä-Ossetian ulkorajalla ja Etelä-Ossetian sisällä, ossettien ja georgialaisten hallitsemien alueiden välillä.


title: Etelä-Ossetian turvallisuusvyöhyke

text: Rustavi 2:n mukaan tarkistuspisteitä on aikaisemmin Georgian valvomissa Ganmukhurissa, Khurchassa, Pakhulanissa, Muzhavassa ja Chalessa.


title: Etelä-Ossetian turvallisuusvyöhyke

text: Ennen Etelä-Ossetian elokuun 2008 taisteluja turvallisuusvyöhykkeen kymmenen sisempää (pohjoista) tarkastuspistettä kuuluivat pääosin Etelä-Ossetian hallitsemaan ja Venäjän ja Etelä-Ossetian pataljoonien valvomaan alueesseen, osa kuului Georgian hallituksen hallitsemaan ja georgialisen pataljoonan valvomaan osaan Etelä-Ossetiaa. Turvallisuusvyöhykkeiden kahdeksasta uloimmasta (eteläistä) tarkastuspisteistä taas sijaitsevat kokonaisuudessaan Georgiassa, Etelä-Ossetian ulkopuolella.


title: Etelä-Ossetian turvallisuusvyöhyke

text: Sodan seurauksena Venäjä ilmoitti, että sen ja Pohjois-Ossetian rauhanturvaajat ottavat koko turvallisuusvyöhykkeen valvontaansa. Venäjän joukkojen vetäytyessä Georgiasta jäivät rauhanturvapataljoonan sotilaat valvomaan näitä pisteitä. Venäjän 500 sotilaan rauhanturvapataljoona tullaan kokonaisuudessaam sijoittamaan vyöhykkeelle Georgian puolelle. Venäjän suunitelmissa on sijoittaa 272 rauhanturvaaja valvomaan vyöhykkeen ulkorajaa ja 180 Etelä-Ossetian ja Georgian välistä rajaa ETYJ on lisäksi luvannut lähettää alueelle 100 uutta sotilastarkkailijaa.


title: Etelä-Ossetian turvallisuusvyöhyke

text: Georgian tärkein liikenneväylä, Potin satamakaupungin ja Tbilisin välinen ainoa asfaltoitu maantie kulkee kahdessa kohtaa turvallisuusvyöhykeen sisällä. Georgian läntisiä tukijoita on huolestuttanut Venäjän aikomus valvoa tätä tietä. Venäjä on kuitenkin ilmoittanut, ettei tielle pystytetä tiesulkuja.


title: Etelä-Ossetian turvallisuusvyöhyke

text: Georgia pyrkii ehkäisemään lisäaluemenetykset turvallisuusvyöhykkeeseen liittyen diplomatialla. Yhdistyneiden kansakuntien turvallisuusneuvosto ei ole kyennyt tekemään päätöstä aseleporajoista, koska Venäjän federaation ja Yhdysvaltain näkemykset poikkeavat.


title: Etelä-Ossetian turvallisuusvyöhyke

text: Venäjälle on tärkeää se, ettei Georgia ylettyisi enää tykistöasein (BM-21, BM-21-1, BM-27 "Uragan", RM-70, M-87 "Orkan" jne.) ampumaan Tskhinvaliin ja Georgialle tärkeää se, ettei Etelä-Ossetian ja Venäjän valvoma osa Etelä-Ossetiasta laajenisi taistelujen tuloksena, jolloin georgialaisten aikaisemmin Georgian hallituksen valvomaa asuma-aluetta joutuu yhä enemmän toisen osapuolen valvonnan alaiseksi.


title: Etelä-Ossetian turvallisuusvyöhyke

text: Kiista liittyy Georgian presidentin hyväksymään Ranskan ulkoasiainministerin ja Etyj:n puheenjohtajan Tbilisissä laatimaan aselepoehdotukseen, jossa oli viisi kohtaan, ja jonka Georgian presidentti oli hyväksynyt, mutta johon Moskovassa Dmitri Medvedev lisäsi kuudennen kohdan, mutta jota ei kyetty saamaan Yhdistyneiden kansakuntien päätöslauselmaksi NATO:n ulkoministerikokouksen jälkeen. Kuuden kohdan aselepoehdotuksesta Venäjän federaatio käyttää nimitystä Sarkozyn-Medvedevin suunnitelma.


title: Etelä-Ossetian turvallisuusvyöhyke

text: Venäjä pitää Potin satamaa hallussaan tehostaakseen asemaansa, minkä vastatoimena Yhdysvallat ja jotkut NATO-maat ovat lähettäneet Turkin satamien kautta Mustallemerelle sota-aluksia ilmoituksensa mukaan tuomaan humanitaarista apua. Venäjän federaatio pitää aluksia Yhdysvaltain tapana lisätä jännitystä alueella.


title: Etelä-Ossetian turvallisuusvyöhyke

text: Venäläiset vetäytyivät turvallisuusvyöhykkeeltä, mutta Etelä-Ossetian tasavallan joukot tulivat Perevin kylään, jota Etelä-Ossetia pitää itselleen kuuluvana.


title: Perevi

text: Perevi on georgialainen kylä Etelä-Ossetiassa. Sen koordinaatit ovat 42°22′29 N 43°36′05 E, ja korkeus merenpinnasta 939 metriä.


title: Perevi

text: Venäjän federaation joukkojen ilmoitettiin ottaneen kylän haltuunsa 20. elokuuta 2008. Venäjän federaation asevoimien kenraaliluutnantti Anatoli Nogovitsyn ilmoitti, että alueelle tulee Venäjän muodostaman turvallisuusvyöhykkeen uloin piste. Koko turvallisuusvyöhykettä vartioi 272 rauhanturvaajaa.


title: Perevi

text: Perevin katsotaan olevan Etelä-Ossetian tasavallan hallinnollisen rajan ulkopuolella, mutta 12. joulukuuta 2008 Venäjän federaation asevoimien joukot ottivat kylän jälleen haltuunsa. Kylästä on käyty kansainvälisiä keskusteluja osana Etelä-Ossetian sodan jälkeistä selvittämistä. Venäläisestä näkökulmasta kylän haltuunottaminen tapahtui siksi, että Georgia oli tuonut 120 henkilöä vahvan erikoisosaston kylään venäläisten vetäydyttyä, mitä se piti sopimuksen rikkomisena. Euroopan unionin tarkkailuoperaation edustajat pitivät kylän takaisin ottamista seuraavan päivän lausunnossaan Sarkozyn-Medvedevin rauhansuunnitelman vastaisena.


title: Perevi

text: "As agreed at the Russia-EU summit in Nice, that work was carried out, and after this Russian units left the Perevi checkpoint. But in response the Georgian leadership made a new provocation by immediately flooding Perevi with its Special Forces troops (more than 120 heavily armed soldiers) in gross violation of the Medvedev-Sarkozy plan and the mandate of the European Union Monitoring Mission, whose job it is to prevent Georgia from militarizing the zones adjacent to South Ossetia. The introduction of the Georgian SF troops was accompanied by PR spin and propaganda with the invitation of foreign correspondents, thus creating a menace of a sharp destabilization of the situation on the border of South Ossetia and Georgia." - MINISTRY OF FOREIGN AFFAIRS OF THE RUSSIAN FEDERATION INFORMATION AND PRESS DEPARTMENT, PRESS RELEASE, On the Situation Surrounding Perevi, 2078-19-12-2008


title: Perevi

text: Georgialaisen näkökulman mukaan paikalla oli vain 40 poliisia. Saman käsityksen mukaan noin kello 17 paikalle tuli ensiksi panssaroitu miehistönkuljetusvaunu ja joukkue sotilaita. Seuraavana aamuna paikalle tuli moninkertainen määrä sotilaita varusteineen. Kello 9:n kylässä oli jo tusinoittain maahanlaskujoukkoja ja kuusi taisteluhelikopteria. Myös jalkaväkipataljoona osallistui operaatioon. Aseilla uhkaamalla he vaativat Georgian viranomaisia poistumaan alueelta, jotka poistuivat. Alueelle jäi noin 500 venäläissotilasta. Liettuan, Ranskan ja Romanian suurlähettiläät todistivat tapahtunutta.


title: Perevi

text: Sachkheren georgialaisen aluehallinnon johtaja Zurab Tserdsvadse ilmoitti 17. elokuuta 2009, että venäläiset ovat kiristäneet rajan vartiointia eivätkä salli paikallisten kulkevan rajan yli kello 21:00:n jälkeen. Rajakäytäntöä on kiristetty 1. heinäkuuta 2009 jälkeen, kun "Artem"-niminen venäläinen sotilas oli jättänyt vartiopaikkansa. Sinagurin kylähallinnon johtaja, Lev Gagijev kiisti väitteen Perevin ympärille pystytetystä rautaesiripusta ja totesi ihmisten saavan liikkua vapaasti.


title: Perevi

text: Euroopan unionin tarkkailijoiden lehtitiedotteen 07/08 mukaan on esitetty väite, että tarkka-ampuja olisi ampunut Etelä-Ossetian asukkaan alueella lähellä rajalinjaa.


title: Karaleti

text: Karaleti on georgialainen kylä kansainvälisesti katsottuna Georgiaan kuuluvassa Šida Kartlin maakunnassa. Kylä sijaitsee de facto Venäjän federaation vuoden 2008 Venäjä–Georgian sodan aikana miehittämässä Etelä-Ossetiassa. Se sijaitsee noin kahdeksan kilometriä Gorista pohjoiseen Tskhinvaliin joen itäpuolelta johtavan tien varrella.


title: Karaleti

text: Karalatiin tulee Venäjän federaation asevoimien muodostaman Etelä-Ossetian turvallisuusvyöhykkeen yksi uloimmista kahdeksasta tarkastuspisteestä. Ulkokehän tarkastuspisteet sijaitsevat georgialasessa Perevin kylässä . Alissa, Hvenakotsassa, Zarianissa, Karaletissa, Šavšebissa, Monasterissa, Ikotissa ja Gorodan kukkuloilla.


title: Audio Video Standard

text: Audio Video Standard eli "AVS" on koodekki video- ja audiodatan pakkaukseen. Aloite koodekin kehitykseen tuli Kiinan valtiolta ja kiinalaisilla yrityksillä hallussaan 90% koodekkiin liittyvistä patenteista . AVS videota ja audiota sisältävät kääretiedostot ovat .avs päätteisiä.


title: Audio Video Standard

text: OpenAVS-projekti on toteuttanut avoimen lähdekoodin toteutuksen AVS videodekooderista. Dekooderi löytyy libavcodec-kirjastosta ja on integroitu joihinkin ilmaisiin mediasoittimiin kuten Mplayer, VLC ja Xine.


title: Katri Tapola

text: Katri Tapola (s. 21. joulukuuta 1961 Ilmajoki) on suomalainen kirjailija.


title: Katri Tapola

text: Tapola on koulutukseltaan filosofian maisteri Helsingin yliopistosta pääaineenaan yleinen kielitiede ja sivuaineena romaaninen filologia (ranska). Hän on ollut vapaa kirjailija vuodesta 2001 alkaen ja tekee kaunokirjallisen työn ohella opetustöitä ja lehtijuttuja. Aiemmin Tapola on työskennellyt muun muassa tiedotusneuvojana, kirjastovirkailijana, kustannustoimittajana ja kääntäjänä.


title: Katri Tapola

text: Tapolan esikoisromaani "Kalpeat tytöt" palkittiin Helsingin Sanomain kirjallisuuspalkinnolla vuonna 1998. Se oli samana vuonna myös Akateemisen kirjakaupan myydyin esikoisteos. Tapolan Virpi Talvitien kanssa yhteistyössä tekemä lastenkirja "Kivikauppaa ja ketunleipiä" palkittiin Arvid Lydecken -palkinnolla vuonna 2002.


title: Katri Tapola

text: Tapolan vanhemmat ovat rehtori Tuomas Tapola ja opettaja Tuulikki Schreck. Myös hänen sisarensa Päivi Tapola on kirjailija. Tapolan aviopuoliso on professori Eero Saksman.


title: GStreamer

text: GStreamer on C-ohjelmointikielellä toteutettu multimediakehys.


title: GStreamer

text: Suuri joukko erilaisia multimediasovelluksia hyödyntää GStreamer-kehysrakenteen palveluja toiminnassaan. GStreamer on suunniteltu alustariippumattomaksi ja toimii ainakin Linux- (x86, PowerPC ja ARM), Solaris- (x86 ja SPARC), OS X-, Windows- ja OS/400-alustoilla. GStreamer on vapaa ohjelmisto, ja se on julkaistu LGPL-lisenssin alaisena.


title: GStreamer

text: GStreamer on sisältynyt GNOME-työpöytäympäristöön julkaisusta 2.2 lähtien. GNOME suosittelee GSteamerin hyödyntämistä GNOME- ja GTK+ -sovelluksissa.


title: GStreamer

text: GStreamer on käytössä myös Nokian Internet Tablet -laitteissa Nokia 770, N800, N810 ja N900.


title: Pohjolan tukkityöläisten lakko

text: Pohjolan tukkityöläisten lakko oli Lapissa vuosina 1906-1909 lähinnä Kemi-yhtiön metsä- ja uittotyömailla käyty lakkoliike johon liittyi myös työsulku. Lakkoihin osallistui kaikkiaan 3000 miestä.


title: Pohjolan tukkityöläisten lakko

text: Lakon käynnisti 6. tammikuuta 1906 pidetty Sallan tukkityöläisten kokous jossa Kemi-yhtiön palveluksessa olleet tukinajurit, kaatomiehet ja päiväläiset laativat 12-kohtaisen vaatimuslistan metsätyömaiden työ- ja palkkaolojen parantamisesta. 1900-luvun alussa metsätyömiesten oli itse huolehdittava työmailla majapaikan rakentamisesta itselleen ja hevosilleen. Yhtiöllä oli työmailla kauppoja joista saattoi ostaa elintarvikkeita mutta monopoliaseman takia hinnat olivat niissä kovat ja elintarvikkeiden laatu usein huono. Mitään sairaanhoitoa ei ollut eikä myöskään työaikoja rajoitettu. Lakkolaiset vaativat myös oikeutta kuulua työväenjärjestöihin ja ammattiosastoon ilman että olisi pelkoa joutumisesta mustalle listalle.


title: Pohjolan tukkityöläisten lakko

text: Yhtiöltä ei tullut vastausta vaatimuksiin ja niinpä 24. tammikuuta 1906 noin 2200 miestä meni lakkoon Sodankylän ja Sallan alueella. Lakon käynnistymiseen vaikutti myös se että Kemi-yhtiön itsevaltainen metsäpäällikkö Hugo Richard Sandberg oli alentanut talvitöiden tuntipalkkaa 20 penniin. Sodankylässä ja Sallassa toimineet ruotsalaiset metsäyhtiöt suostuivat lakkolaisten vaatimuksiin ja niinpä lakkoliike keskittyikin alueella sijainneille kymmenelle Kemi-yhtiön savotalle. Tammikuussa alkanutta metsätyömaiden lakkoa seurasi uittolakko Kemijoella ensin kesäkuussa ja uudelleen syyskuussa. Uittolakkojen aikana kesällä 1906 työmailla oli lakkolaisten ja rikkurien välillä yhteenottoja ja myös ammuskelua.


title: Pohjolan tukkityöläisten lakko

text: Lakkoliikettä organisoi aluksi "Kemin kastaus- ja lossausyhdistys" joka oli vuonna 1905 Kemin sataman laivanlastausurakoita varten perustettu työosuuskunta. Lakon organisoijista tunnetuin oli toimittaja Emil Lehen. 2. huhtikuuta 1906 perustettiin lakkoa johtamaan Rovaniemellä Vikajärven kestikievarissa "Pohjolan tukkityöläisten rengas" johon kuului noin 800 miestä. Renkaan yhteydessä toimi myös työttömyyskassa ja rengas kannusti jäseniään kehittämään itseään opiskelemalla ja lukemalla sekä pidättymään juopottelusta ja kortinpeluusta. Tukkityöläisten rengas rakensi osittain talkootyönä oman toimitalon Rovaniemen kirkonkylän keskustaan. Helmikuussa 1907 valmistuneessa talossa oli renkaan toimisto sekä ravintola, juhlasali ja myöhemmin myös näyttämö.


title: Pohjolan tukkityöläisten lakko

text: Lakon alettua Kemi-yhtiö sulki työmaillaan olleet ruokakaupat. Koska työmaat sijaitsivat erämaissa eivät lakkolaiset kyenneet hankkimaan elintarvikkeita muualta joten heitä uhkasi nälänhätä. Eräällä työmaalla Sompion erämaassa lakkolaiset murtautuivat sitten yhtiön varastoon ja ottivat sieltä ruokaa. Kaikki otot kirjattiin muistiin ja lakkolaiset aikoivat maksaa elintarvikkeet yhtiölle myöhemmin. Kemi-yhtiö piti tapausta kuitenkin ryöstönä ja yhtiön järjestysmiehet pidättivät varastoon murtautuneet miehet ja veivät heidät Kittilään odottamaan oikeudenkäyntiä. Sodankylän kihlakunnanoikeus langetti kiinni otetuille lakkolaisille ankarat rangaistukset huhti-toukokuussa 1906 ja nämä tuomiot kovenivat vielä Vaasan hovioikeudessa.


title: Pohjolan tukkityöläisten lakko

text: Kemi-yhtiö asetti lakon aloittaneen Pohjolan tukkityöläisten renkaan jäsenet työsulkuun jolloin heitä ei palkattu savotoille. Tämä työsulku jatkui aina kesään 1909 saakka. Kemi-yhtiön työmailla oli pienempiä lakkoja aina vuoteen 1909 saakka mutta yhtiö sai ne murrettua käyttämällä rikkurityövoimaa jota saatiin sekä lakkoon kielteisesti suhtautuvista paikallisista asukkaista että myös naapurimaista. Rikkureille maksettiin myös parempaa palkkaa.


title: Pohjolan tukkityöläisten lakko

text: Paikalliset asukkaat suhtautuivat varauksella työmailta toiselle siirtyviin lentojätkiin joihin yhdistettiin kortinpeluu, juopottelu ja siveetön elämä. Maataomistavat talonpojat pelkäsivät lakon johtavan onnistuessaan myös maatyöväen palkkojen nousuun ja lestadiolaisten mielestä lakkoa johtivat jumalankieltäjät ja sosialistit. Kemi-yhtiö pystyi näin palkkaamaan rikkureita paikallisten joukosta ja saattoi esiintyä samalla heidän etujensa ajajana muualta tulleita lakkolaisia vastaan.


title: Pohjolan tukkityöläisten lakko

text: Lakot päättyivät 1909 Kemi-yhtiön voittoon ja samalla myös Pohjolan tukkityöläisten renkaan toiminta päättyi. Tässä vaiheessa renkaaseen kuului vielä 643 miestä. Renkaan omaisuus ja toimitalo siirtyivät Sahateollisuustyöväen liitolle ja toimitalo myytiin 1913 Rovaniemen työväenyhdistykselle. Talo paloi lopulta Lapin sodassa syksyllä 1944.


title: Pohjolan tukkityöläisten lakko

text: Tukkityöläisten epäonnistunut lakkoliike vaikutti kuitenkin osaltaan Lapin työväenliikkeen radikalisoitumiseen.


title: V75

text: V75 on raveissa järjestettävä rahapeli, joissa pelaaja veikkaa seitsemän lähdön voittajahevosta. Seitsemän oikein tuloksen lisäksi pelissä on voittoluokat kuudelle ja viidelle oikealle hevoselle. Suomessa peli järjestetään nykyään nimellä "Toto76" ja siinä on ainoastaan kaksi voittoluokkaa.


title: V75

text: Suomessa Toto76:n kohteet ravataan tavallisesti lauantaisin. Kilpailupaikkakunta vaihtelee viikoittain. Jokainen Suomen maakuntarata saa järjestää vuosittain vähintään 1-2 Toto76-ravit.


title: V75

text: V75 kuuluu raveissa järjestettäviin ns. "V-peleihin", joka on Ruotsissa 1940- ja 50-luvuilla kehitetty pelimuoto. V-kirjain tulee ruotsin kielen voittajaa tarkoittavasta sanasta "vinnare". Numero puolestaan ilmaisee, kuinka monen lähdön voittajaa pelissä pitää veikata. Mikäli numeroita on kaksi, kertoo jälkimmäinen pelin pienimmän voittoluokan.


title: V75

text: Ruotsissa V-pelejä järjestetään raveissa useita eri variaatioita. Totopeliyhtiö ATG:n valikoimissa ovat V3, V4, V5, V65, V64 ja uusimpana vuoden 2011 lopulla markkinoille tullut, toistaiseksi kokeiluasteella oleva V86-peli.


title: V75

text: Suomessa markkinoilla ovat Veikkauksen järjestämät "Toto4, Toto5, Toto65 ja Toto75".


title: V75

text: V-pelit syntyivät Ruotsissa 1940- ja 50-luvuilla aluksi V5-pelin muodossa. 1950- ja 60-luvuilla se levisi myös muihin Pohjoismaihin. Vuosien kuluessa Ruotsin V5 on laajentunut nykyiseen muotoonsa seitsemän lähdön peliksi. V65-peli aloitettiin Ruotsissa vuonna 1974 ja V75 lokakuussa 1993. 2000-luvulla siitä on tullut kansainvälinen peli, jota voidaan pelata säännöllisesti myös Tanskasta, Hollannista, Virosta ja Saksasta. Ruotsin lisäksi omaa V75-peliä pelataan Suomessa ja Norjassa.


title: V75

text: Viime vuosina on myös järjestetty Pohjoismaiden yhteisiä V75-raveja. Ruotsin ja Norjan ensimmäinen yhteinen V75-kierros järjestettiin vuonna 2008. Suomessa vastaava juostiin ensimmäistä kertaa Vermossa tammikuussa 2012.


title: V75

text: Suomen Hippos aloitti V5:n vuonna 1960 ja se toimi pelin järjestäjänä vuoteen 1982 saakka. Tällöin peli siirtyi Oy Veikkaus Ab:n haltuun ja raviradoilla aloitettiin vastaavasti pelaamaan helpompaa V4-peliä.


title: V75

text: Vuonna 1991 V5 muutettiin kahden voittoluokan V65-peliksi. 1995 Veikkaus aloitti V65:n lisäksi jälleen myös V5-pelin, joka ratkaistiin keskiviikkoisin Vermossa. Pelin tulos nähtiin Yle TV1 -kanavalla keskiviikkoillan Urheiluruudun yhteydessä. V65 korvattiin uudella kolmen voittoluokan V75-pelillä talvella 2001.


title: V75

text: Vuoden 2012 alusta Veikkauksen järjestämät V5 ja V75 siirtyivät Fintoton haltuun. Koska ne olivat Suomessa Veikkauksen omistamia tuotemerkkejä, joista yhtiö ei halunnut luopua, piti Fintoton vaihtaa pelien nimet. Uusiksi nimiksi valittiin Toto5 (T5) ja Toto75 (T75). Fintoto muutti myös oman V4-pelinsä nimen muotoon Toto4 ja aloitti keskiviikkoisin Vermossa ratkaistavan Toto65-pelin. Vuoden 2017 alusta totopeleistä on jälleen vastannut Veikkaus Oy, uusi vanhan Veikkauksen, RAY:n ja Fintoton fuusiona syntynyt rahapeliyritys.


title: V75

text: V75- ja Toto75-pelissä veikataan seitsemän ravilähdön voittajaa. Pienin panos on 0,05 euroa. Pelaajalla on mahdollisuus merkitä jokaiseen lähtöön haluamansa määrä voittajaehdokkaita. Hinta kuitenkin nousee sitä mukaa, mitä enemmän laitetaan mahdollisia voittajia. Pelin hinta lasketaan kertomalla lähtöihin merkittyjen hevosten määrä keskenään. Näin saatu rivimäärä kerrotaan vielä pelipanoksella, joilloin saadaan lopullinen hinta.


title: V75

text: Mikäli voittajaehdokkaita on merkitty lähdöittäin esimerkiksi 1,1,2,2,4,4 ja 5, saadaan pelin rivimäärä kertolaskulla 1×1×2×2×4×4×5=320. Kun saatu rivimäärä 320 kerrotaan pienimmällä panoksella 0,05 eurolla, saadaan hinnaksi 16,00 euroa. Yhden euron panoksella se maksaisi vastaavasti 320 euroa.


title: V75

text: Mahdollisten poisjääntien varalta on peljaajalla mahdollisuus laittaa jokaiseen lähtöön 1-2 varahevosta. Mikäli pelaaja ei merkitse niitä itse, tulevat ne mukaan automaattisesti tietokoneen asettamina.


title: V75

text: Peliä voi ostaa tietokoneen arpomana pikapelinä, joka tunnetaan nimellä "Salama". Ruotsissa vastaava "Harry Boy"-niminen pikapeli on erittäin suosittu ja muodostaa huomattavan osat V75:n myynnistä. Suomessa Salama-pikapeli ei kuitenkaan ole saavuttanut suurta suosiota. Pikapelit voivat olla myös ns. kimppapelejä, joissa panos on pienempi kuin tavallinen 0,05 euroa. Tällöin myös mahdollinen voitto-osuus on pienempi kuin 0,05 euron panoksella saatava.


title: V75

text: Toto75-peliä on nykyään mahdollisuus pelata myös niin, että pelaaja osallistuu halutessaan vain 7-oikein tuloksen tavoitteluun. Tällöin hän saa 7-oikein voiton 2,5-kertaisena, mutta vastaavasti menettää mahdolliset voitot 6- ja 5-oikein voittoluokissa.


title: V75

text: Toto75 ja V75-peleissä on kolme voittoluokkaa. Mahdollisuus on seitsemän oikein lisäksi voittaa pienempiä voittoja 6 ja 5 oikein -tuloksilla. Fintoto palauttaa pelaajille voittoina Toto75-pelin vaihdosta 65%.


title: V75

text: 6- ja 5-oikein voittoluokkien voittoja ei makseta, mikäli ne jäävät alle 1,5 euron. Tällöin ne siirtyvät jaettavaksi seuraavalla viikolla, jolloin järjestetään ns. "Jackpot"-kierros. Samoin menetellään, mikäli ei löydy yhtään 7-oikein tulosta.


title: V75

text: Suomessa Toto75-pelin viikkovaihto on vakiintunut pelin siirryttyä Fintoton haltuun noin 0,4 miljoonaan euroon. Ennätysvaihto tehtiin Fintoton 75-pelin avanneella yhteispohjoismaisella kierroksella tammikuussa 2012, jolloin se oli yli 9,2 miljoonaa euroa.


title: V75

text: Ruotsissa V75 on maan suurin urheilupeli ja toiseksi suosituin rahapeli kolikkoautomaattien jälkeen. Vuonna 2011 sitä pelattiin yhteensä yli 5,2 miljardia kruunua (yli 580 miljoonaa euroa). Keskimääräinen viikkovaihto on noin 9 miljoonaa euroa.


title: M-Team

text: Urheiluseura M-Team ry eli M-Team on vuonna 1996 perustettu salibandyn erikoisseura, johon kuuluvat jäseninä Helsingin M-Team ry ja Vantaan M-Team ry. Seura syntyi, kun Martinpääskyt ja Meikku päättivät yhdistyä. Seuralla on yhteensä 18 joukkuetta ja kuusi juniorikerhoa. Kaudella 2018-2019 miesten edustusjoukkue pelaa Divarissa ja naisten edustusjoukkue II-divisioonassa. Seura on Nuori Suomi -sinettiseura.


title: M-Team

text: M-Teamin miesten edustusjoukkue pelaa kaudella 2018-2019 Divaria. Joukkueen kotihallina toimii AC Ruskeasuo


title: M-Team

text: Päävalmentaja


title: M-Team

text: Maalivahdit


title: M-Team

text: Puolustajat


title: M-Team

text: Hyökkääjät


title: M-Team

text: Vantaan M-Team on vuonna 2001 perustettu M-Teamin miesten edustusjoukkueen farmiseura.


title: Ritsatriptaani

text: Ritsatriptaani (Suomessa kauppanimellä Maxalt) on triptaaneihin kuuluva migreenin hoitoon käytettettävä kohtauslääke. Muiden triptaaneiden tapaan ritsatriptaani toimii sitoutumalla aivojen 5-HT1-reseptoreihin, mikä supistaa migreenikohtauksessa laajenneita aivoverisuonia.


title: Ritsatriptaani

text: Ritsatriptaania ei tule käyttää henkilöillä, joilla on iskeeminen sydänsairaus, Prinzmetalin angiina, tuore TIA ("transient ischaemic attack"), lukinkalvonalainen verenvuoto, aivoinfarkti, korkea verenpaine tai vaikea munuaisten vajaatoiminta.


title: Ofeltes

text: Ofeltes, joka tunnetaan myös nimellä Arkhemoros, oli kreikkalaisessa mytologiassa Nemean kuninkaan Lykurgoksen ja Eurydiken poika.


title: Ofeltes

text: Lykurgos pyysi oraakkelilta neuvoa heti poikansa syntymän jälkeen saadakseen selville, miten hän voisi varmistaa lapsensa terveyden ja onnen. Oraakkeli vastasi, että lapsi ei saisi koskea maahan ennen kuin hän oppisi kävelemään.


title: Ofeltes

text: Eräänä päivänä Hypsipyle, Ofelteen hoitaja, oli kävelyllä kantaen nuorta Ofeltesta käsivarsillaan. Hän kohtasi seitsemän Thebaa vastaan marssinutta sotapäällikköä, jotka kysyivät häneltä lähimmän kaivon sijaintia. Hapsipyle laski Ofelteen maahan selleripetiin ja lähti näyttämään kenraaleille kaivon sijaintia. Hänen poissa ollessaan käärme kuitenkin kuristi lapsen.


title: Ofeltes

text: Ofelteen kuoleman jälkeen hänet nimettiin Arkhemorokseksi (suom. turmion tuottaja). Sotapäälliköt järjestivät hautajaisjuhlallisuudet Ofelteen muistoksi ja järjestivät hautajaiskisat hänen kunniakseen. Erään myytin mukaan Nemean kisat saivat alkunsa näistä kisoista.


title: Triptaanit

text: Triptaanit ovat migreenin akuuttihoidossa käytettäviä lääkkeitä. Triptaanit sitoutuvat 5-HT- eli serotoniinireseptoreihin supistaen migreenikohtauksessa laajenneita aivojen ja muun pään alueen verisuonia, estämällä tulehdusreaktiota sekä vähentämällä kipua. 50–80 prosentissa tapauksista triptaanit lievittävät migreenioireita noin kahden tunnin kuluessa lääkkeen ottamisesta. Hyvien hoitotulosten ja vähäisempien haittavaikutusten vuoksi triptaanit ovat syrjäyttäneet migreenin hoidossa aiemmin käytetyt torajyväalkaloidit; kuten esimerkiksi ergotamiinin jota käytettiin aikaisemmin kofeiinin kanssa yhdistelmälääkkeenä.


title: Triptaanit

text: Triptaanien käyttöä voivat estää iskeeminen sydänsairaus, Prinzmetalin angiina, tuore TIA, lukinkalvonalainen verenvuoto, aivoinfarkti, hoitamaton tai muuten korkea verenpaine ja vaikea munuaisten vajaatoiminta. Triptaanien haittavaikutuksina esiintyy väsymystä, huimausta sekä kaulassa ja ylärintakehässä ilmenevää painon tai puristuksen tunnetta, joka ei ilmeisesti liity sepelsuoniin. Triptaaneilla voi olla haitallisia yhteisvaikutuksia ergotamiinin ja sen johdannaisten kanssa, selektiivisten serotoniinin takaisinoton estäjien ja serotoniinin-noradrenaliinin takaisinoton estäjien kanssa.


title: Triptaanit

text: Seuraavat triptaanit kuuluvat anatomis-terapeuttis-kemiallisessa lääkeluokituksessa (ATC) luokkaan N02CC eli selektiiviset 5HT1-reseptoriagonistit.


title: Kuibyšev

text: Kuibyšev tarkoittaa seuraavia asioita:


title: Meningoenkefaliitti

text: Meningoenkefaliitti tarkoittaa sekä aivojen että aivokalvojen tulehdusta. Yleisimmin taudin aiheuttaa virus, mutta sen voi aiheuttaa myös bakteeri. Bakteeritauti on virustautia rajuoireisempi ja vakavampi.


title: Moodle

text: Moodle on ilmainen, avoimen lähdekoodin oliopohjainen oppimisalusta eli virtuaalinen oppimisympäristö (VLE), joka soveltuu erilaisille käyttäjäryhmille erilaisiin käyttötarkoituksiin. Se on vapaasti saatavissa ja ladattavissa Moodlen sivustolta. Moodle tarjoaa työvälineitä mm. vuorovaikutukseen, sisällöntuottamiseen ja materiaalin jakamiseen. Moodlea voi räätälöidä monipuolisilla liitännäisohjelmilla. Moodleen saa teemoja, joilla ulkonäköä voi muokata mieleisekseen.


title: Moodle

text: Moodlen nimi tulee alun perin kehittäjänsä Martin Dougiamaksen etunimen ensimmäisestä kirjaimesta, mutta sitten nimi on akronyymi englanninkielisistä sanoista "Modular Object-Oriented Dynamic Learning Environment".


title: Moodle

text: Moodlea on alettu kehittää vuodesta 1999 (vuodesta 2001 lähtien nykyisellä arkkitehtuurilla). Oppimisympäristön päätekijänä on australialainen Martin Dougiamas. Nykyinen versio on 2.6. Moodle on käännetty 80 eri kielelle. Toukokuun 2011 tilastojen mukaan Moodlea käyttää 54 305 rekisteröityä sivustoa, joissa 42 miljoonaa käyttäjää ja 4,4 miljoonaa kurssia.


title: Moodle

text: Moodlella voi rakentaa kursseja. Opiskelijat voivat liittyä niihin vapaasti tai ns. avaimen saatuaan. Kursseilla voi julkaista materiaalia (mm. ajastetusti) sekä tehdä koemaisia testejä. Moodlessa myös käyttäjien välinen pikaviestien lähetys on mahdollista. Moodleen voi myös luoda wikejä.


title: Moodle

text: Moodle toimii Linuxissa, MS Windowsissa ja Mac OS -käyttöjärjestelmässä ja se on toteutettu pääosin PHP-kielellä. Järjestelmän kehittämisessä käytetään muitakin ohjelmointikieliä, kuten Javaa ja Java EE -tekniikkaa.


title: Moodle

text: (Sähköisessä muodossa: 164-moodlen-perusteet-teos-saehkoeisessae-muodossa.html)


title: Ih

text: Ih tarkoittaa seuraavia:


title: Sinihelttajauhikas

text: Sinihelttajauhikas ("Melanophyllum eyrei") on kupera, likaisenruskea sienilaji. Sienen heltat ovat harmaanvihreät. Jalka on lakin värinen ja jauheinen. Sieni kasvaa lehtimetsissä multamailla. Se on Suomessa erittäin harvinainen ja siitä tunnetaan vain yksi varma löytö.


title: Verihelttajauhikas

text: Verihelttajauhikas ("Melanophyllum echinatum") on kupera tai laakealakkinen ruskehtava jauhikaslaji. Sienen jalka on punainen tai ruskea. Sieni haisee pahalle eikä ole ruokasieni. Se kasvaa kosteikoissa pensaiden juurella lehtimetsissä ja kasvihuoneissa. Se on Suomessa harvinainen.


title: Keltaryhäkäs

text: Keltaryhäkäs ("Cystoderma amianthinum") on okrankeltainen laakea ryhäkkäisiin kuuluva sienilaji. Sen heltat ovat valkoiset. Jalka on okrankeltainen. Sieni kasvaa havumetsien sammalikoissa ja kedoilla yleisenä koko Suomessa.


title: Sulo Nykänen

text: Sulo Nykänen (27. syyskuuta 1894 Pietari – huhtikuu 1941 Tallinna) oli suomalainen luutnantti, joka johti Suomen sisällissodassa valkoisten puolella "Jaalan lentävää osastoa". Osasto valtasi Jaalan pitäjän ja aloitti siellä huhti-toukokuussa 1918 terroritoimet joiden aikana teloitettiin ainakin 53 jaalalaista punaista.


title: Sulo Nykänen

text: Nykänen oli toiminut ensimmäisen maailmansodan aikana työnjohtajana tai tulkkina venäläisten Jaalan alueella tekemissä linnoitustöissä. Hän osallistui vielä venäläisissä joukoissa maailmansodan itärintaman taisteluihin Romaniassa mutta pakeni sitten sieltä Suomeen maaliskuussa 1918. Nykänen oli aluksi valkoisten puolella Puumalan lentävää osastoa johtaneen Erkki Osmonsalon adjutanttina kunnes sai Jaalan lentävien osaston komentoonsa.


title: Sulo Nykänen

text: Nykäsen osaston toiminnasta Jaalassa on säilynyt hänen itse kirjoittamansa selonteko. Selonteossa luetellaan 189 jaalalaisen punakaartilaisen nimet kylittäin ja listan mukaan Nykänen allekirjoitti 70 kaartilaisen kuolemantuomiot. Tilastolähteiden perusteella tiedetään teloitetun 53 jaalalaista. Nykänen kävi myös läheisellä Kouvolan vankileirillä hakemassa teloitettavia jaalalaisia vankeja. Nykäsen kerrotaan myös ampuneen valkoisten puolelle liittyneen moldavialaisen luutnantti Tsinkon, jota kohtaan hänellä oli vanhoja kaunoja venäläisten vallitöiden ajalta.


title: Sulo Nykänen

text: Mirjam Turusen kirjassa "Veripellot" on sivulla 258 seuraava ote Nykäsen sotakertomuksesta jossa kerrotaan osaston toimista Uimilan kylässä:


title: Sulo Nykänen

text: Nykänen uskoi kiinniotetun naisen johtaneen tahallaan joukon valkoisia väijytykseen, jolloin ryhmänjohtaja Lauri Oittinen kaatui. Niinpä hän määräsi naisen ammuttavaksi:


title: Sulo Nykänen

text: Nykänen näyttää muistitiedon mukaan olleen taitava manipuloimaan ihmisiä ja hän käytti teloittajina hyvin nuoria sotilaita.


title: Sulo Nykänen

text: Myöhemmin Nykänen osallistui vapaaehtoisena Viron vapaussotaan vuonna 1919 ja johti siellä vänrikin arvoisena tiedustelua Etelä-Viron alueella.


title: Tahmaukonsieni

text: Tahmaukonsieni ("Chamaemyces fracidus") on kalpeankeltainen tai oljenvärinen pikku-ukonsienilaji. Sen jalka on kellanruskea ja siinä on heikko rengas. Sieni haisee pahalta eikä ole ruokasieni. Heltat ovat valkoiset tai muuttuvat myöhemmin kellertäviksi. Sieni kasvaa laitumilla ja avoimissa metsissä. Se on Suomessa erittäin harvinainen, siitä tunnetaan ainoastaan yksi löytö. Se on luokiteltu vaarantuneeksi lajiksi.


title: Keltamesisieni

text: Keltamesisieni ("Armillaria mellea", syn. "Armillariella mellea") on okranvärinen tai kullanruskea, oliivinvärinen mesisienilaji. Sienen lakki on tummanruskeiden suomujen peitossa. Jalka on valkea ja siinä on valkokellertävä rengas. Heltat ovat valkoiset ja muuttuvat vanhemmiten punertaviksi. Maku on mieto, mutta vanhemmissa sienissä metallimainen. Lähisukulainen on pohjanmesisieni ("Armillariella borealis"). Sieni on syötävä, mutta voi aiheuttaa kiehauttamattomana pahoinvointia. Se kasvaa rykelminä lahoilla ja elävillä puilla sekä kannoilla, mutta ei Suomessa.


title: Keltamesisieni

text: Tieteellinen nimi "Armillaria mellea" on aikoinaan tarkoittanut muitakin mesisieniä, myös Suomessa kasvavia.


title: Posliinisieni

text: Posliinisieni ("Oudemansiella mucida") on kellomainen tai puolipallomainen limainen valkea sienilaji. Sen heltat ovat valkoiset. Sitkeä jalka on vaalea tai vaaleanharmaa. Posliinisieni kasvaa pyökinrungoilla jopa korkealla puissa, mutta myös pudonneilla oksilla. Posliinisieni on keskieurooppalainen laji eikä sitä esiinny Suomessa.


title: Kurttujuurekas

text: Kurttujuurekas ("Xerula radicata", syn. "Oudemansiella radicata") on kellomainen, laakea ja limalakkinen juurekaslaji. Sen lakki on vaalean kellanruskea. Sienen jalka on valkea ja tyvestä kellanruskea. Sieni maistuu miedolta. Heltat ovat valkoiset. Sieni kasvaa lehtipuiden juurilla erityisesti pyökin seuralaisena. Se on tavattu Suomesta Varsinais-Suomen tammimetsistä hyvin harvinaisena.


title: Basedowin tauti

text: Basedowin tauti eli Gravesin tauti on autoimmuunisairaus, joka on kilpirauhasen liikatoiminnan yleisin aiheuttaja. Siinä elimistö tuottaa kilpirauhasta stimuloivia vasta-aineita, jotka sitoutuvat tyreotropiinin (TSH) reseptoriin ja näin TSH:n tapaan kiihdyttävät kilpirauhasen toimintaa aiheuttaen hypertyreoosin eli kilpirauhasen liikatoiminnan. Taudille voi olla perinnöllinen alttius.


title: Basedowin tauti

text: Taudin voivat laukaista henkinen stressi ja tupakointi. Jälkimmäinen on erityisen suuri tautiin kuuluvien silmäoireiden vaaratekijä. Silmäoireisiin kuuluu muun muassa silmän takakuopan sidekudoksen kasvu, joka työntää silmää ulospäin kuopastaan (eksoftalmus). Muutos on itsestään palautumaton, vaikka tauti hoidettaisiin. Erilaisilla hoitoimenpiteillä saavutetaan vaihtelevia tuloksia.


title: Basedowin tauti

text: Basedowin taudin yleisiä oireita ovat mm. struuma, takykardia, hermostuneisuus ja ulkonevat silmät. Noin puolella potilaista esiintyy tärinää ja painon laskua. Taudin oireisto kuitenkin vaihtelee, eikä kaikilla potilailla ole kaikkia oireita. Basedowin tauti on yleisempää naisilla kuin miehillä, ja siihen sairastutaan useimmiten 30-40 vuoden iässä.


title: Basedowin tauti

text: Jo antiikin kreikkalaiset kuvailivat Basedowin tautiin tyypillisiä oireita, joihin kuuluvat struuma, sydämen tykytys sekä poikkeava silmämunan ulkonema. Vuonna 1786 englantilainen lääkäri Caleb Parry tunnisti ja selitti ensimmäisen kerran edellä mainittujen oireiden yhdistelmiä, joita hän havaitsi muutamilla potilailla. Parryn poika julkaisi tutkimustulokset vasta isänsä kuoleman jälkeen vuonna 1825. Myöhemmin irlantilainen Robert James Graves (1797–1853) ja saksalainen Carl Adolph von Basedow (1799–1854) havaitsivat potilaillaan samankaltaisia oireita kuin Parry. Graves kuvasi sairauden vuonna 1835 ja Basedow hieman myöhemmin vuonna 1840.


title: Nuijamesisieni

text: Nuijamesisieni ("Armillaria cepistipes" syn. "Armillaria lutea") on kannoilla ja nurmikoilla kasvava mesisienilaji. Se kelpaa ruokasieneksi, mutta maku voi vanhemmissa sienissä olla metallinen. Sieni viihtyy ruohikoilla ja kannoilla. Lähilaji on pohjanmesisieni. Lakki on kellertävänruskea ja suomuinen kuten muillakin mesisienillä.


title: Welschriesling

text: Welschriesling on valkoviinin valmistuksessa käytetty rypälelajike, jota viljellään erityisesti Itävallassa, Unkarissa ja Kroatiassa. Monipuolisesta rypälelajikkeesta valmistetaan sekä kevyitä ja hedelmäisiä että täyteläisempiä valkoviinejä. Sadonkorjuun lopulla kerätyistä rypäleistä valmistetaan myös jälkiruokaviinejä. Welschriesling ei ole sukua Riesling-lajikkeelle. Lajikkeesta käytetään myös nimityksiä Riesling Italico, Olaszrizling, Laški rizling ja Graševina.


title: Welschriesling

text: Alkon perusvalikoimaan kuuluu kolme viiniä, joiden valmistamiseen on käytetty Welschriesling-rypäleitä: halvat sekoiteviinit "Magyar Fehér Bor" ja "Vino Mikulov" sekä laadukkaampi itävaltalainen jälkiruokaviini "Lenz Moser Prestige Trockenbeerenauslese". Kansainvälisesti arvostetuimpia Welschriesling-viinejä ovat esimerkiksi World Wine Championships-kilpailussa kultamitallilla palkittu jälkiruokaviini "Hans Tschida 2002 TBA".


title: Verranto

text:
Verranto on matemaattinen yhtälö, jossa kaksi kahden suureen suhdetta on merkitty yhtä suuriksi. Jos suureita merkitään kirjaimilla A, B, C ja D, kirjoitetaan verranto joko kaksoispisteillä
tai jakoviivoilla


title: Verranto

text: Molemmat verrannon kirjoitusmuodot luetaan ""A:n suhde B:hen on yhtä suuri kuin C:n suhde D:hen"" tai vaihtoehtoisesti ""A suhtautuu B:hen kuten C suhtautuu D:hen"". Kun verrannossa olevat suureet liittyvät verrannollisuuteen, sanotaan ""suureiden A ja B olevan verrannolliset suureisiin C ja D"". Erotuksena muista verrannollisuuden lajeista tätä kutsutaan myös suoraan verrannollisuudeksi.


title: Verranto

text: Suureita A, B, C ja D kutsutaan verrannon ensimmäiseksi, toiseksi, kolmanneksi ja neljänneksi "jäseneksi". Ensimmäinen ja neljäs jäsen ovat verrannon "äärimmäiset jäsenet", ja toinen ja kolmas jäsen sen "keskimmäiset jäsenet".


title: Verranto

text:
Kahden samanlaatuisen (samat mittayksiköt) suureen A ja B suhde merkitään
missä "k" on suhdeluku. Suhde esittää kahta eri tilannetta, jossa verrataan samaa laatua olevia suureita keskenään. Tällainen tilanne on esimerkiksi kahden pinta-alan välinen suhde
ja suhdeluku k = 1 : 2 = 0,5 on tällöin paljas luku, koska mittayksiköt supistuvat pois.


title: Verranto

text:
Kahden erilaatuisen suureiden A ja B suhde merkitään samalla tavalla
missä "k" on mittayksiköllinen suure (suhdeluku). Esimerkiksi erään talon formula_6 suuruisen seinän maalaamiseen kuluu formula_7 maalia. Suhdeluvuksi saadaan


title: Verranto

text:
Saman talon toista seinää toisena päivänä maalatessa suureet C ja D ovat erilaiset. Nyt merkitään
missä "k" on edelleen sama, koska maalin kulutus on säilynyt samana. Suhdeluvut ovat samat, joten suureet A ja B sekä C ja D ovat verrannolliset (merkitään formula_10) ja merkitään suuren mitatuilla arvoilla
tai suureiden muuttujilla
tai suureiden nimillä
Matemaattisesti nämä kaksi suhdetta voidaan kirjoittaa verrantoyhtälöksi, koska suhdeluvut täsmäävät


title: Verranto

text:
Jos verrantoa
halutaan muuntaa, saadaan esimerkiksi seuraavia uusia verrantoja (suureet eivät ole nollia) :


title: Verranto

text:
Verranto
on voimassa, jos ja vain jos sen äärimmäisten ja keskimmäisten jäsenen tulot AD ja BC ovat yhtä suuret eli
eikä kumpikaan luvuista B ja D ole nolla. Tämä voidaan osoittaa kertomalla (eli laventamalla) verannon molemmat puolet luvulla BD. Tällaista verrannon muuntamista tulojen väliseksi yhtälöksi sanotaan "ristiin kertomiseksi". Tästä voidaan edelleen ratkaista yksi suure muiden avulla seuraavasti:


title: Verranto

text: Jos on voimassa verranto


title: Verranto

text: jossa siis molemmat keskimmäiset jäsenet ovat yhtä suuret, sanotaan, että B on lukujen A ja C "keskiverto", ja C on lukujen A ja B "kolmas verto". Jos taas on voimassa verranto


title: Verranto

text: jossa siis keskimmäiset jäsenet eivät välttämättä ole yhtä suuret, sanotaan, että luku D on lukujen A, B ja C "neljäs verto".


title: Heuchler

text: Heuchler ("teeskentelijä") on saksalaisen industrial metal -yhtye Megaherzin kuudes täyspitkä studioalbumi. Se julkaistiin 25. heinäkuuta 2008. Kyseessä on ensimmäinen albumi, jolla laulaa yhtyeen uusi vokalisti Alexander "Lex" Wohnhaas. Myös muilta osin kokoonpanoon tuli muutoksia, kun rumpaliksi valittiin Jürgen "Bam Bam" Wiehler.


title: Heuchler

text: Single "Mann von Welt" julkaistiin 27. kesäkuuta 2008. Se on saatavana kahtena eri versiona, joista laajemmalle on koottu muutamia edellisten albumien kappaleita. Suppeammalla versiolla on "Mann von Welt" -kappaleen lisäksi "Es brennt", joka julkaistiin alun perin vuonna 2002 "Herzwerk II" -albumin yhteydessä.


title: Someron koulut

text: Someron kouluja ovat 2000-luvulla peruskoulun 1.–6. luokkien opetusta tarjoavat alakoulut, peruskoulun 7.–9. luokkien opetusta antava yläkoulu Kiiruun koulu sekä lukio-opetusta tarjoava Someron lukio. Muihin oppilaitoksiin kuuluu aikuisopetusta tarjoava kansalaisopisto Somero-opisto. Vuonna 2018 Somerolla oli toiminnassa neljä alakoulua.


title: Someron koulut

text: Aiemmin Somerolla on toiminut kansakouluja sekä erityisopetusta tarjonnut Härkätien koulu. Näiden toimintaa jatkavat nykyiset alakoulut. Kansakoulun jälkeistä jatko-opetusta on aiemmin tarjonnut Someron kansalaiskoulu. Keskikoulu- ja lukio-opetusta on aiemmin tarjonnut Someron yhteiskoulu ja keskikoulu-opetusta tämän jälkeen Someron–Kiikalan kunnallinen keskikoulu. Näiden toimintaa jatkavat yläkoulu Kiiruun koulu ja Someron lukio. Enimmillään Someron nykyisellä alueella on ollut toiminnassa yhteensä 25 kansakoulua vuosina 1952–1964.


title: Someron koulut

text: Ammatillista opetusta ovat Somerolla tarjonneet 1890–1920-luvuilla toiminnassa olleet Långsjön kartanon maanviljelys-, puutarha- ja karjanhoitokoulut.


title: Someron koulut

text: Someroon liitettiin vuonna 1977 Somerniemen kunta. Sen alueella toimi 2010-luvulla yksi alakoulu. Enimmillään Somerniemellä ehti toimia yhteensä kuusi kansakoulua vuosina 1927–1964. Kuntaliitosta edeltäneen Someron kansakoulujen määrä oli suurimmillaan 19 vuosina 1952-1966


title: Someron koulut

text: Maaliskuussa 2018 Somerolla olivat toiminnassa seuraavat koulut ja oppilaitokset:


title: Someron koulut

text: Somerolle perustettiin ensimmäinen kansakoulu Kirkonmäelle Someron kirkon viereen vuonna 1882. Someron emäpitäjän puolella seuraava uusi koulu oli yksityinen, kun Pitkäjärven Långsjön kartanon omistaja Waldemar Sagulin perusti vuonna 1892 toimintansa aloittaneen yksityisen Långsjön kansakoulun Pitkäjärvelle. Someron toisena kunnallisena kansakouluna aloitti toimintansa vuonna 1895 Lautelan Terttilän ja Kaskiston kyliä varten perustettu Terttilän koulu aluksi vuokrahuoneissa. Seuraavat kolme kunnallista kansakoulua perustettiin vuonna 1897 Someron Häntälään, Ollilaan ja Vilukselaan aluksi vuokrahuoneissa. Myös Kivisojalle, Söderkullan, Vanhalan ja Hirsjärven kartanoiden alueita varten suunniteltiin koulua, mutta tämä ei vielä toteutunut. Näin Someron emäpitäjän puolelle oli vuoteen 1900 mennessä perustettu yhteensä kuusi kansakoulua, joista kuitenkin vain Kirkon ja Långsjön kouluilla oli oma koulutalo.


title: Someron koulut

text: Somerniemen ensimmäinen kansakoulu perustettiin vuonna 1888 Keltiäisiin.


title: Someron koulut

text: Koulupiirijako Somerolle valmistui vuonna 1899. Piireinä olivat tuolloin:Perustetuista koulupiireistä Somerolla oman koulutalon saivat vuonna 1902 Ollila ja Häntälä sekä tuolloin toimintansa aloittanut Kivisojan, sittemmin Hirsjärven koulu. Terttilään koulutalo valmistui 1907 ja Pajulan koulu aloitti toimintansa vuonna 1906 kun koulutalo oli valmistunut. Åvikin kartanossa kartanon omistaja August Haggrén oli vuonna 1901 perustanut yksityisen kansakoulun kartanon maalle Jurvalan kylään vuonna 1901 ja tätä koulua saivat käyttää myös Åvikin ja Lahden koulupiirin muut oppilaat. Pitkäjärven ja Vilukselan piirissä Waldemar Sagulin luopui yksityisen koulun ylläpidosta vuonna 1907, ja koulu jatkoi kunnan ylläpitämänä samana vuonna valmistuneessa uudessa koulutalossa Kökkön nummella Pitkäjärven pohjoisrannalla. Kun Åvikin kartanon kansakoulu paloi vuonna 1917, jatkui Lahden ja Åvikin koulupiirissä koulu kunnan ylläpitämänä ensin vuokratiloissa kunnes Lahden koulu valmistui vuonna 1920. Kerkolan koulu aloitti toimintansa vuonna 1915 ja sai oman koulutalon 1917.


title: Someron koulut

text: Somerniemellä oli ennen oppivelvollisuuslain säätämistä 1921 perustettu yhteensä kaksi koulua, kun Oinasjärven kansakoulu oli perustettu vuonna 1901.


title: Someron koulut

text: Ehdotuksia koulupiirijaon tarkistamiseksi tehtiin jo 1915. Kun oppivelvollisuuslaki säädettiin 1921, velvoitti myös tämä piirijaon tarkistamiseen. Uusi piirijako vahvistettiin vuonna 1926. Perustettuja uusia koulupiirejä olivat tämän tuloksena ensimmäisinä Uusi-Kaskisto, jossa koulu aloitti toimintansa 1923 ja sai oman koulutalon 1927, sekä Koisthuhta, jossa koulu aloitti toimintansa 1924 ja sai oman koulutalon 1932 kun aiotusta yhteisestä kouluhankkeesta Jokioisten kunnan kanssa luovuttiin. Lehtimäen koulu Lehtimäenkulmalla aloitti toimintansa 1926 ja sai oman koulutalon 1929. Härkälään perustettiin alakoulu 1925 Kirkon piirin toiseksi kouluksi, mutta aiottujen Kimalan ja Härkälän koulupiirien asemesta varsinainen kansakoulu perustettiin lopulta Saarentaan kylään, mihin uusi koulurakennus valmistui 1929. Palojoen koulu Vilukselassa sai oman koulutalon ja aloitti toimintansa 1926. Joensuun ja Ollilan piireistä omaksi piirikseen erotetetussa Laitiaisissa koulu aloitti toimintansa 1927 ja sai koulutalon 1930. 1930-luvulla myös useat koulupiirit saivat omia alakoulujaan. Kun Kaskisto vuonna 1927 oli liitetty Somerniemeen oli Somerolla 16 kansakoulua ja 14 alakoulua.


title: Someron koulut

text: Somerniemelle perustetiin samana ajanjaksona uusia kansakouluja Viuvalaan 1923 sekä Palikaisiin ja Salkolaan 1924.. Lisäksi Kaskiston kylän tultua osaksi Somerniemeä vuonna 1927 Kaskiston koulu siirtyi Someron kunnalta Somerniemen kunnalle.


title: Someron koulut

text: Kirkonpiirin koulu jaettiin kahtia perustamalla uusi Joensuun koulu vuonna 1937. Isoniityn koulu aloitti toimintansa 1947 ja sai oman koulutalon 1950. Härkälän alakoulun toiminta loppui 1949 ja sen tilat tulivat tyttöjen talouskoulun käyttöön. Kaurakedossa koulu aloitti toimintansa 1952 ja koulutalo valmistui 1957.


title: Someron koulut

text: Enimmillään Somerolla oli vuosina 1952–1966 kansakouluja 19 kappaletta ja Somerniemellä vuosina 1924-1964 kuusi kappaletta.


title: Someron koulut

text: Oppilasmäärien vähetessä 1960-luvulla kansakouluja alettiin lakkauttaa Somerniemellä vuodesta 1964 ja Somerolla vuodesta 1966 alkaen yhdistämällä pienempiä kansakoulupiirejä suurempiin. Ensimmäinen lakkautusaalto osui vuosiin 1964–1971, jolloin lopetettiin Somerniemellä 3 kansakoulua ja Somerolla 9 kansakoulua. Toimimaan jäi tämän jälkeen Somerolla 10 kansakoulua ja Somerniemellä 3 kansakoulua.


title: Someron koulut

text: Lopetettuja kouluja Somerolla olivat vuonna 1966 Vilukselan, Palojoen ja Isoniityn koulut, joiden koulupiirit yhdistettiin Pitkäjärven koulupiiriin, sekä Koisthuhdan koulu, jonka koulupiiri yhdistettiin Ollilan koulupiiriin. Vuonna 1967 lopetettiuin Somerolla Laitiaisten koulu, joka yhdistetiin Ollilan piiriin, ja Uuskaskiston koulu, jonka oppilasalue jaettiin Kirkon, Hirsjärven ja Terttilän koulujen kesken. Vuonna 1970 lopetettiin Kerkolan koulu, jonka oppilasalue jaettiin Häntälän ja Kaurakedon koulujen kesken. Vuonna 1971 lopetettiin Lehtimäen koulu, jonka koulupiiri yhdistettiin Lahden koulupiiriin.


title: Someron koulut

text: Somerniemeltä samana ajanjaksona lopeteytyuja kouluja olivat Salkolan koulu 1964, Viuvalan koulu 1965 ja Palikaisten koulu 1966.


title: Someron koulut

text: Someron koululaitoksen historiaa tutkineen Tapio Horilan mukaan näissä 1960-70-luvuilla tapahtuneissa koulujen lopettamisissa noudatettiin tiukasti valtakunnallisia ohjeita. Jos koulun oppilasmäärä laski alle 25:n, koulu lopetettiin. Vasta myöhemmin huomattiin koulujen arvo kylien keskuksina ja alettiin pyrkiä koulujen säilyttämiseen myös oppilasmäärän laskiessa.


title: Someron koulut

text: Erityisopetusta tarjoavista apukouluista säädettiin kansakouluasetuksessa 1958.


title: Someron koulut

text: Somerolla erityisopetusta tarjoava apukoulu aloitti toimintansa vuonna 1966 Joensuun koulun ja Kansalaiskoulun kanssa yhteisessä Keskuskoulun rakennuksessa Heikintiellä. Koulupiirinä oli aluksi koko Someron kunta, vuodesta 1967 myös Kiikala. Ensin Someron–Kiikalan erityiskoulun ja myöhemmin vuodesta 1976 Härkätien koulun nimellä toiminut koulu sijaitsi vuosina 1974-1979 Joensuun koulun entisessä koulutalossa Hämeen Härkätien varrella ja vuodesta 1979 uudestaan Keskuskoulun rakennuksessa. Peruskoulu-uudistuksessa 1976 se muuttui 1-9 luokkien kouluksi ja sai nimen Härkätien koulu.


title: Someron koulut

text: 2000-luvulle tultaessa erityisopetuksen järjestelyt muuttuivat, ja Härkätien koulun toiminta erillisenä kouluna päättyi 1998. 2010-luvulla erityisopetus toteutettiin Somerolla yleisenä tai tehostettuna tukena osana muuta opetusta tai tehostettuna tukena pienryhmissä Joensuun alakoululla ja Kiiruun yläkoululla.


title: Someron koulut

text: Kansakoulut muuttuivat peruskoulu-uudistuksessa vuonna 1976 peruskoulun ala-asteiksi. Myöhemmin nimityksestä ala-aste luovuttiin ja palattiin nimitykseen koulu tai alakoulu.


title: Someron koulut

text: Vuonna 1977 Somerniemen kunta liitettiin Someroon, ja Someron ala-asteen koulujen määrä kasvoi kolmella kun Kaskiston, Keltiäisten ja Oinasjärven koulut tulivat osaksi Someron koululaitosta.


title: Someron koulut

text: 1980- ja 1990-luvuilla lopetettiin vuonna 1986 Kaskiston ja vuonna 1991 Keltiäisten koulut Somerniemellä. Vuonna 1992 lopetettiin Hirsjärven ja Kaurakedon koulut. Vuonna 1997 yhdistettiin Lahden ja Pitkäjärven koulut Lahti–Pitkäjärven kouluksi opetuksen jatkuessa kummassakin koulukiinteistössä.


title: Someron koulut

text: Tämän jälkeen peruskoulun ala-asteita oli Somerolla yhdeksän. Näistä sijaitsi kunnan keskustaajamassa kaksi ja haja-asutusalueella seitsemän, yksi näistä Somerniemellä.


title: Someron koulut

text: 2000-luvulla oppilasmäärät vähenivät edelleen ja Pajulan koulu lopetettiin 2010. Riittävästi oppilaita 1–6 luokkien kouluista oli enää vain kahdessa Someron keskustaajaman koulussa Kirkonmäellä ja Joensuussa sekä kahdessa haja-asutusalueen koulussa Lahti–Pitkäjärvellä ja Oinasjärvellä.


title: Someron koulut

text: Vuosina 2012 ja 2013 käynnistettiin Someron kouluverkon 1–6 luokkien opetusta antavien koulujen kouluverkon uudelleenjärjestelyn eri vaihtoehtojen tutkiminen.


title: Someron koulut

text: Vuonna 2012 perusopetuksen oppilasmäärien Somerolla ennustettiin edelleen laskevan. Samalla ennakoitiin tarvetta kouluverkkopäätökseen, jota pidettiin edellytyksenä Lahti-Pitkäjärven uuden koulukeskuksen rakentamiselle. Tavoitteena nähtiin tällöin olevan vähintään kolmiopettajainen koulurakenne, minkä edelleen nähtiin merkitsevän kasvavaa epävarmuutta etenkin Häntälän, Ollilan ja Terttilän kouluille. Tämän ohella Kaskistosta, jonka oppilaat vuonna 2012 kävivät Terttilän koulua, katsottiin tarvittavan lisää oppilaita Oinasjärvelle, jotta Oinasjärven koulu voisi pysyä kolmiopettajaisena.


title: Someron koulut

text: Syksyllä 2013 tehdyssä ehdotuksessa kouluverkon tulevaisuutta pohtinut työryhmä esitti eri vaihtoehtoja harkittuaan, että peruskoulun 5–6 luokkien opetus keskitetettäisiin yhteen keskustaajaman kouluun ja peruskoulun 1–4 luokkien opetus kahteen keskustaajaman ja kahteen haja-asutusalueen kouluun vuodesta 2019 alkaen ja kolme haja-asutusalueen koulua lopetettaisiin vuosien 2014–2017 aikana.


title: Someron koulut

text: Vuonna 2013 Someron kouluverkon tulevaisuutta tutkinut ohjausryhmä esitti uutta koulumallia, jonka mukaan peruskoulun opetusta ensimmäisestä neljänteen luokkaan annettaisiin Joensuun, Kirkonmäen, Pitkäjärven ja Oinasjärven kouluilla, ja viidensien ja kuudensien luokkien opetus keskitettäisiin kokonaan Joensuun kouluun. Kiiruun koulu koostuisi edelleen vain yläkoulun ja lukion luokista. Häntälän, Terttilän ja Ollilan koulut esitettiin lopetettaviksi vuosina 2014, 2016 ja 2017.


title: Someron koulut

text: Syyskuussa 2013 kaupungin sivistyslautakunta päätti, että Lahden-Pitkäjärven koulun opetus siirretään kevätlukukauden 2014 alusta kokonaan Pitkäjärven koululle. Tämän seurauksena Lahden koulu jäi vuoden 2014 alusta tyhjilleen. Häntälän koulun opetus loppui kevätlukukauden 2014 lopussa.


title: Someron koulut

text: Syksyllä 2015 esitettiin Terttilän ja Ollilan koulujen lopettamista keväällä 2016, ja koulujen toiminta päättyi kevätlukukauden 2016 lopussa.


title: Someron koulut

text: Someron ja Somerniemen entisiä kansakouluja sekä nykyisiä tai entisiä peruskoulun 1–6 luokkien kouluja ovat tai ovat olleet:


title: Someron koulut

text:
Someron ja Somerniemen kouluverkko laajeni vuosina 1882–1952 ja oli laajimmillaan vuosina 1952–1964. Vuoden 1964 jälkeen kouluverkko on supistunut.
Ensimmäinen koulu Somerolle perustettiin vuonna 1882 Kirkonmäelle, ja Someron kouluverkko laajeni tämän jälkeen vuoteen 1952, jolloin koulu perustettiin Kauraketoon. Ensimmäisinä vuoden 1977 kuntaliitosta edeltäneen Someron kouluista lopetettiin vuonna 1966 neljä koulua: Isoniityn koulu, joka oli perustettu vuonna 1946 ja ehti toimia 20 vuotta; Koisthuhdan koulu, joka oli perustettu vuonna 1924 ja ehti toimia 42 vuotta; Palojoen koulu, joka oli perustettu vuonna 1926 ja ehti toimia 40 vuotta; sekä Saarentaan koulu, joka oli perustettu vuonna 1930 ja ehti toimia 36 vuotta. Toistaiseksi viimeiset lopetetut koulut koko Somerolla ovat vuonna 2016 lopetetut Ollilan ja Terttilän koulut.


title: Someron koulut

text: Ollilan ja Terttilän koulujen sulkeuduttua keväällä 2016 koko Somerolla toimi neljä 1–6 luokkien koulua, joista yksi Somerniemellä, sekä yksi 7–9 luokkien koulu ja lukio. Vanhin toiminnassa olevista kouluista koko Somerolla vuonna 2014 oli vuonna 1882 Someron kouluista ensimmäisenä perustettu Kirkonmäen koulu, joka vuonna 2016 oli ollut toiminnassa 134 vuotta. Nuorin oli vuonna 1937 perustettu Joensuun koulu, joka oli vuonna 2014 ollut toiminnassa 79 vuotta.


title: Someron koulut

text: Lyhytikäisin koko Someron kansakouluista oli vuonna 1946 perustettu ja vuonna 1966 lopetettu Isoniityn koulu, joka ehti toimia 20 vuotta ja joka oli Someron kansakouluista vuonna 1952 perustetun ja vuonna 1992 lopetetun Kaurakedon koulun jälkeen toiseksi nuorin. Tätä lyhemmän aikaa ehti kansakoulua ylemmän tason kouluista toimia Someron kansalaiskoulu, joka oli toiminnassa 18 vuotta vuosina 1958–1976. Koko Someron vuoteen 2016 mennessä lopetetuista kouluista pisimpään ehti toimia vuonna 1895 perustettu ja vuonna 2016 lopetettu Terttilän koulu, joka oli toiminnassa 121 vuotta.


title: Someron koulut

text: Ensimmäinen koulu Somerniemelle perustettiin vuonna 1882 Keltiäisiin, ja kouluverkko Somerniemellä laajeni vuoteen 1924, jolloin perustettiin Palikaisten ja Salkolan koulut. Ensimmäinen koulun lopettaminen tapahtui Somerniemellä ja myös koko myöhemmän yhdistetyn Someron alueella vuonna 1964, kun Salkolan koulu lopetettiin 40 toimintavuoden jälkeen. Viimeinen lopetettu koulu Somerniemellä oli vuonna 1888 perustettu Keltiäisten koulu, joka vuonna 1991 lopetettiin 103 toimintavuoden jälkeen. Se oli Somerniemen lopetetuista kouluista pisimpään toiminut. Lyhimmän aikaa Somerniemen kouluista ehti toimia toimia vuonna 1924 yhdessä Palikaisten koulun kanssa viimeisimpänä perustettu ja samoin ensimmäisenä lopetettu Salkolan koulu, joka oli toiminnassa 40 vuotta vuosina 1924–1964.


title: Someron koulut

text: Vuonna 2013 Somerniemellä toimi yksi koulu, Oinasjärven koulu.


title: Someron koulut

text: Kylien mukaan nimensä saaneita Someron koulupiireistä ovat olleet Hirsjärvi, Häntälä, Joensuu, Kerkola, Lahti, Ollila, Pajula, Pitkäjärvi, Saarentaka, Terttilä, Viluksela, Kaskisto, Keltiäinen, Oinasjärvi, Palikainen, Salkola ja Viuvala. Muita kuin kylien mukaan nimettyjä ovat olleet Isoniitty, Kauraketo, Kirkonmäki (aiemmin Kirkonpiirin kansakoulu), Koisthuhta, Laitiainen, Lehtimäki, Palojoki ja Uusikaskisto.


title: Someron koulut

text: Oppivelvollisuuslaki 1921 teki pakolliseksi jatko-opetuksen kansakouluissa. Maailmansotien välisenä aikana jatko-opetusta annettiin ilta-aikaan 100-150 tuntia vuodessa. Vuonna 1948 määrättiin kansakouluun lisättäväksi kokonainen seitsemäs luokka. Vuodesta 1954 jatkokoulu muuttui nimeltään kansalaiskouluksi.


title: Someron koulut

text: Someron kansalaiskoulu aloitti toimintansa vuonna 1958 Someron yhteiskoululta vapautuneessa vanhan yhteiskoulun rakennuksessaa. Somerolaissyntyisen arkkitehti Pentti Viljasen suunnittelema uusi yhteinen koulurakennus Someron kansalaiskoululle ja Joensuun kansakoululle valmistui 1966. Kansalaiskoulun koulupiirinä oli koko Someron kunta ja vuonna 1967 mukaan tuli myös Kiikala. Someron kansalaiskoulun johtajana oli koko sen toiminnan ajan peruskouluun siirtymiseen asti Lasse Luoma.


title: Someron koulut

text: Myös Somerniemellä pohdittiin kansalaiskoulun perustamista. Vaihtoehtoina olivat oma kansalaiskoulu tai yhteistyö joko Someron tai Pusulan kanssa. Tuloksena selvityksistä kuntien ja kouluviranomaisten välillä oli päätös perustaa yhteinen kolmivuotinen kokeilukeskikoulu Pusulan kunnan kanssa. Kokeilukeskikoulu Pusulassa aloitti toimintansa 1967. Sitä ennen kansalaiskouluopetusta annettiin Somerniemellä kurssimuotoisena Oinasjärven koulun yhteydessä.


title: Someron koulut

text: Vuonna 1927 perustettiin Somerolle keskikoulu- ja lukio-opetusta tarjoava Someron yhteiskoulu. Sen pitkäaikaisin rehtori oli Joel Vilkki vuosina 1929-1936 ja uudelleen 1941-1960. Vilkin aikana Someron yhteiskoulussa kokeiltiin 1950-luvun lopulla laajamittaisesti kansainvälisen apukielen esperanton opetusta. Joel Vilkkiä seurasi rehtorina vuosina 1960-1968 Pertti Viitanen. Arkkitehti Aarne Ervin suunnittelema koulutalo valmistui vuonna 1957.


title: Someron koulut

text: Vuonna 1968 Someron yhteiskoulu jaettiin Someron-Kiikalan kunnalliseksi keskikouluksi ja Someron lukioksi, joista kummastakin nyt tuli kunnallisia oppilaitoksia. Kunnalliseen keskikouluun tuli oppilaita myös naapurikunnasta Kiikalasta ja vuodesta 1974 myös Somerniemeltä.


title: Someron koulut

text: Kunnalisen keskikoulun johtajina toimivat Kyösti Valanne 1968-1970 ja Aulis Painto 1970-1976.


title: Someron koulut

text: Someron lukion kolme ensimmäistä rehtoria sen siirryttyä osaksi kunnan koululaitosta olivat Martti Litovaara (virkaatekevänä 1969) Liimo Vinko (1969-1972) ja vuodesta 1972 Irja Bergman.


title: Someron koulut

text: Somerniemen ja Pusulan kuntien yhteinen kolmivuotinen kokeilukeskikoulu aloitti toimintansa vuonna 1967. Peruskoulu-uudistusta valmisteltaessa lupaa koulun muuttamiseksi peruskoulun yläasteeksi ei kuitenkaan myönnetty, kun kuntaliitokset Pusullassa ja Somerniemellä olivat vireillä eri suuntiin: Somerniemellä Somerolle ja Pusulassa Nummelle. Näin koulun toiminta päättyi lukuvuoteen 1977-1976 ja viimeisen lukuvuoden 1977-78 Somerniemen oppilaat suorittivat Nummen yläasteella ja siirtyivät tämän jälkeen Somerolle.


title: Someron koulut

text: Somerniemen kunnan historian kirjoittaja Manu Kärki pitää kokeilua epäonnistuneena, koska kolmivuotisen keskikoulun käyneillä menestys lukiossa osoittautui huonommaksi kuin tavallisen viisivuotisen keskikoulun käyneillä.


title: Someron koulut

text: Peruskoulu-uudistuksen myötä vuonna 1976 Someron-Kiikalan kunnallinen keskikoulu ja Someron kansalaiskoulu yhdistettiin Someron-Kiikalan peruskoulun yläasteeksi. Aluksi peruskoulun yläasteella toimivat erikseen keskikoululinja ja kansalaiskoululinja. Vuonna 1981 kaikki luokat olivat siirtyneet peruskouluun. Someron–Kiikalan peruskoulun yläasteen ensimmäisenä rehtorina toimi Pirkko Pajuoja (myöh. Kanto). Someron lukion rehtorina jatkoi Irja Bergman.


title: Someron koulut

text: Sittemmin Someron Kiikalan peruskoulun yläasteen nimeksi vaihtui aiemman Someron yhteiskoulun ja myöhemmin Someron lukion ja Someron-Kiikalan kunnallisen keskikoulun yhteisen koulurakennuksen nimenä jo ennestään ollut Kiiruun koulu. Nimi tuli yhteiskoulun vieressä sijainneesta Kiiruun talosta, jonka pitkäaikainen omistaja oli Someron yhteiskoulun rehtori Joel Vilkki, ja jossa myös oli järjestetty osa yhteiskoulun opetuksesta sen alkuvuosina.


title: Someron koulut

text: 2010-luvulla Kiiruun koulun ja Someron lukion vuonna 1957 valmistunut ja sen jälkeen kahteen otteeseen laajennettu koulutalo poistettiin käytöstä sisäilmaongelmien takia ja purettiin. Tämän seurauksena koulut toimivat vuonna 2016 väistötiloissa. Kiiruun koulun uusi rakennus valmistui ja otettiin käyttöön 1918.


title: Someron koulut

text: Ammatillista opetusta Somerolla ovat edustaneet Långsjön kartanossa Pitkäjärven kylässä vuosina 1896–1919 toiminut karjanhoitokoulu, vuosina 1897–1917 toiminut maanviljelyskoulu ja vuosina 1904–1918 toiminut puutarhakoulu. Koulut perusti Långsjön kartanon omistaja maanviljelysneuvos Waldemar Sagulin ja niiden toiminta lakkasi pian Sagulinin vuonna 1915 tapahtuneen kuoleman jälkeen.


title: Someron koulut

text: Ammattikouluopetusta somerolaiset oppilaat ovat myöhemmin hankkineet etenkin Forssan ja Salon ammattikouluista.


title: Someron koulut

text: Vapaata sivistystyötä edistävän Someron kansalaisopiston perustamisesta päätettiin 1956. Opiston toiminta alkoi syksyllä 1963. Sen toimialueena oli aluksi Somero, vuonna 1968 toimialueeseen liittyivät Kiikala ja Koski Tl. Vuonna 1973 mukaan liittyi myös Somerniemi, josta 1977 tuli osa Someroa. Kiikalan liityttyä Saloon vuonna 2009 opiston toiminta-alueena ovat Somero ja Koski. Vuonna 2013 opiston nimi muuttui Somero-opistoksi. Vuonna 2014 ilmestyi Leeni Tiirakarin kirjoittama opiston historia.


title: Someron koulut

text: Taiteen perusopetusta Somerolla tarjoaa 2010-luvulla musiikin perusopetuksen osalta Lounais-Hämeen musiikkiopisto ja visuaalisen taiteen osalta Somero-opisto.


title: Sei Ashina

text: Igarashi Aya () eli Sei Ashina (; s. 22. marraskuuta 1983 Fukushima) on japanilainen näyttelijä, joka tunnetaan varsinkin "Kamen Rider Hibiki" -sarjasta. Lisäksi hän on esiintynyt muun muassa elokuvassa "Silk" (2007).


title: Shigeki Hosokawa

text: Shigeki Hosokawa (; s. 16. joulukuuta 1971) on japanilainen näyttelijä. Hänet tunnetaan "Kamen Rider Hibiki" -sarjan pääroolista (Hibiki). Hän on aiemmin työskennellyt ammattilaisena mallina.


title: Amfibiolentokone

text: Amfibiolentokone eli amfibi on lentokone, joka voi laskeutua sekä maalle että veteen ja nousta sekä vedestä että maalta. Tämä on mahdollista kellukkeisiin tai runkoon sisään vedettävien pyörien avulla. Amfibit ovat raskaampia, kalliimpia ja vaikeammin ohjattavia kuin tavalliset lentokoneet. Niiden toiminta-ala on kuitenkin helikoptereita laajempi, ja amfibeja käytetäänkin erilaisissa pitkän matkan pelastustehtävissä. Ne ovat myös sopivia kuljettamaan kevyttä rahtia sellaisille alueille, joilla lentokoneiden on operoitava sekä vedestä että maalta käsin.


title: Amfibiolentokone

text: Maailman suurin amfibiolentokone on venäläinen Berijev Be-42 Albatros, joka lensi ensi kerran vuonna 1986. Albatrosin siipien kärkiväli on 42 metriä, ja kahdella suihkumoottorilla varustettu kone voi saavuttaa jopa 760 kilometrin tuntinopeuden.


title: Youssef Mouihbi

text: Youssef Mouihbi (, s. 1. huhtikuuta 1985 Tunis, Tunisia) on tunisialainen jalkapalloilija, pelipaikaltaan laitahyökkääjä ja keskikenttäpelaaja. Hän pelaa tällä hetkellä tunisialaisessa Club Africainissa.


title: Youssef Mouihbi

text: Mouihbin ammattilaisura alkoi AS Marsassa keskikenttäpelaajana, josta hän siirtyi kesällä 2007 Club Africainiin. Uudessa joukkueessa Mouihbi pelasi ensimmäisellä kaudellaan useimmiten hyökkäävässä roolissa vasemmalla laidalla. Lisäksi hän teki läpimurtonsa samalla kaudella tekemällä seitsemän maalia kauden aikana, ollen liigan viidenneksi paras maalintekijä. Mouihbin seuraava kausi 2008–2009 alkoi kuitenkin loukkaantumisten merkeissä. Tunisian liigaa oli ehditty pelata neljä kierrosta, kun hän loukkaantui Afrikan Confederation Cupissa egyptiläistä Haras Al Houdoudia vastaan pelatussa ottelussa lokakuussa 2008. Vamma piti hänet sivussa puolivuotta ja Mouihbi palasi Club Africainin harjoituksiin huhtikuun lopulla.Henkilökohtaiset:


title: Häiden jälkeen

text: Häiden jälkeen ("Efter brylluppet") on tanskalainen elokuva vuodelta 2006. Elokuvassa intialaisia katulapsia auttava mies joutuu palaamaan kotimaahansa Tanskaan keräämään rahaa orpokodille, jossa hän tulevan rahoittajansa tyttären häissä kuulee jotain, mikä mullistaa hänen elämänsä. Elokuvan ohjasi Susanne Bier, ja sen päänäyttelijöitä ovat Mads Mikkelsen, Sidse Babett Knudsen ja Rolf Lassgård. Elokuva sai parhaan vieraskielisen elokuvan Oscar-ehdokkuuden vuonna 2007 mutta hävisi Muiden elämä -elokuvalle.


title: Edvinas Krungolcas

text: Edvinas Krungolcas (s. 21. tammikuuta 1973 Vilna, Liettuan SNT, Neuvostoliitto) on liettualainen kilpauransa lopettanut nykyaikainen viisiottelija, olympiamitalisti, maailman- ja euroopanmestari.


title: Edvinas Krungolcas

text: Krungolcas voitti yksilökilpailun olympiahopeaa Pekingissä 2008. Ateenassa 2004 hän oli 31:nen. Lisäksi Krungolcas voitti useita MM- ja EM-mitaleja sekä yksilö- että joukkuekilpailusta. Hän lopetti kilpauransa vuonna 2011.


title: Luteinisoiva hormoni

text: Luteinisoiva hormoni eli lutropiini (lyh. LH) on aivolisäkkeen etulohkosta erittyvä hormoni, joka stimuloi munasolujen irtoamista. Luteinisoivasta hormonista (LH), follikkelia stimuloivasta hormonista ja istukkahormonista käytetään yhteisnimitystä gonadotropiinit, koska ne kaikki vaikuttavat sukupuolirauhasten toimintaan.


title: Luteinisoiva hormoni

text: Luteinisoivan hormonin eritystä stimuloi hypotalamuksesta erittyvä gonadoliberiini, joka stimuloi samalla myös follikkelia stimuloivan hormonin erittymistä.


title: Luteinisoiva hormoni

text: Hormonin pitoisuus on lapsilla hyvin pieni, mutta se kasvaa murrosiässä, ja siitä voidaan tutkia puberteettikehitystä. Naisilla hormonin tehtävä on stimuloida munasolun irtoamista, sen jälkeen keltarauhasen kehitystä ja ylläpitää keltarauhasen hormonituotantoa. Ovulaation aikana pitoisuus nousee moninkertaiseksi. Miehillä luteinisoiva hormoni stimuloi kivesten Leydigin solujen androgeenituotantoa. Hypofyysin vajaatoiminta laskee hormonin pitoisuutta.


title: Blow-Up – erään suudelman jälkeen

text: Blow-Up – erään suudelman jälkeen ("Blowup") on palkittu 1966 ensi-iltansa saanut brittiläis-italialainen elokuva. Se oli Michelangelo Antonionin ensimmäinen englanninkielinen ohjaustyö. Elokuva pohjautuu argentiinalaisen Julio Cortázarin novelliin ”Las Babas del Diablo”.


title: Blow-Up – erään suudelman jälkeen

text: Pääosissa näyttelevät David Hemmings, Vanessa Redgrave, Sarah Miles, John Castle ja Jane Birkin.


title: Blow-Up – erään suudelman jälkeen

text: British Film Instituten valitsemat asiantuntijat äänestivät "Blow-Upin" vuonna 1999 mukaan kaikkien aikojen sadan parhaan brittielokuvan listalle. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Make a Change... Kill Yourself

text: Make a Change... Kill Yourself on tanskalainen kaksijäseninen black metal -yhtye. Yhtye on perustettu vuonna 2004 Kööpenhaminassa. Se sai alkunsa Ynleborgazin kesällä 2004 saamista itsemurhakirjeistä. Yhtyeen musiikkia voisi luonnehtia suicide black metalliksi, mikä heijastuu niin musiikilliseen hidastempoisuuteen, kitarariffien, sanoituksen kuin levyjen kansikuvataiteen muodossa.


title: Make a Change... Kill Yourself

text: Make a Change... Kill Yourself sai alkunsa Ynleborgazin aloitteesta. Hän tunsi tarvetta luoda musiikillista tukea omille, uusille tunnetiloilleen, jotka avautuivat hänen saatuaan itsemurhakirjeitä vuoden 2004 kesällä. Yhtyeen ensimmäiselle levylle Ynleborgaz sävelsi musiikit kahden kuukauden ajanjakson aikana. Ensimmäisen levyn kappaleista suurin osa oli lajityypille epätyypillisesti pitkiä, lyhimmän ollessa 13 ja puoli minuuttia pitkä ja pisimmän venyessä hieman yli 27 minuuttiin, debyyttialbumi sisälsikin vain neljä kappaletta. Yhtyeen toinen albumi sisälsi niin ikään vain kaksi kappaletta, joiden yhteispituus oli 41 minuuttia.


title: Tehokerroin

text: Tehokerroin ("cos φ") on vaihtovirtakuormissa pätötehon suhde näennäistehoon (cos φ = P / S = P / (U·I) ). Täysin resistiivisen kuorman tehokerroin on 1 ja työtä tekevä pätöteho siirtyy optimaalisesti sähköverkossa. Osittain induktiivisilla kuormilla kuten sähkömoottoreilla tehokerroin on alle yhden ja silloin tarvitaan loistehon kompensointia, jotta sähkön siirto verkossa tapahtuisi ilman suuria häviöitä.


title: Paul Ekman

text: Paul Ekman (s. 1934) on yhdysvaltalainen psykologi, joka on tehnyt pioneerityötä tunteiden ja kasvonilmeiden yhteydestä. Hän on empiirisesti todennut, että vihalle, inholle, pelolle, ilolle, surulle ja pelästymiselle on universaalit ilmeet, jotka tunnistetaan kaikissa kulttuureissa. Ekman on tutkinut myös ilmeiden yhteyttä valehteluun. Häntä pidetään yhtenä 100 vaikuttavimmista psykologeista.


title: Lapinsirkut

text: Lapinsirkut ("Calcarius") eli aiemmalta nimeltään preeriasirkut on pulmusten heimoon kuuluva varpuslintusuku. Aikaisemmin suku luettiin sirkkujen heimoon.


title: Lapinsirkut

text: Preeriasirkut elävät etupäässä avomailla: preerialla, nevoilla ja palsasoilla, tunturien puuttomilla rinteillä sekä viljelys- ja laidunmailla. Ne ovat kooltaan muiden sirkkujen luokkaa. Suvussa on 3 lajia. Kolme lajia elää pelkästään Pohjois-Amerikassa, yksi laji myös Euraasian pohjoisosissa.


title: Lapinsirkut

text: Koiras ilmoittaa reviirinsä esittämällä laululentoa. Koiraan juhlapuku on kirkkaamman värinen kuin talvinen peruspuku. Pesä on maassa kasvillisuuden suojassa. Preeriasirkut ovat muuttolintuja.


title: Pulmuset (suku)

text: Pulmuset ("Plectrophenax") on pulmusten heimoon kuuluva varpuslintujen suku, jossa on vain kaksi lajia: pulmunen ("Plectrophenax nivalis") ja lumipulmunen ("Plectrophenax hyperboreus"). Aikaisemmin suku luettiin kuuluvaksi sirkkujen heimoon.


title: Pulmuset (suku)

text: Suvun lajit elävät lisääntymisaikana arktisilla alueilla, lumipulmunen vain kahdella saarella Beringinmeressä. Ne ovat lyhyen matkan muuttolintuja.


title: Pulmuset (suku)

text: Pulmuset ovat mustavalkoisia, hieman varpusta kookkaampia lintuja, jotka syövät siemeniä. Ne elävät karuilla tunturien kivikkorinteillä, rannoilla ja kivikoissa, muuttomatkalla myös pelloilla. Pesä on maassa.


title: Abd al-Ati al-Ubayyidi

text: Abd al-Ati al-Ubayyidi (, s. 1939) on entinen Libyan presidentti ja pääministeri. Hän oli yksi kolmesta pääsovittelijasta, kun Libya päätti luopua ydinohjelmastaan. Hän on toiminut myös Libyan Italian suurlähettiläänä.


title: Abd al-Ati al-Ubayyidi

text: Al-Ubayyidi toimi 1. maaliskuuta 1979 - 7. tammikuuta 1981 Libyan presidenttinä. Hän toimi myös maaliskuun alusta 1977 maan pääministerinä ja myöhemmin ulkoministerinä vuodet 1982-1984.


title: Sarah Miles

text: Sarah Miles (s. 31. joulukuuta 1941 Ingatestone, Britannia) on brittiläinen näyttelijä.


title: Sarah Miles

text: Miles on varakkaan liikemiehen tytär. Hän aloitti teatterialan opinnot viisitoistavuotiaana Royal Academy of Dramatic Artissa. Hänen ensimmäinen elokuvansa oli vuonna 1962 valmistunut Peter Glenvillen ohjaama "Koettelemuksen aika", jossa näytteli myös Laurence Olivier. 1960- ja 1970-luvulla häntä pidettiin yhtenä brittiläisen elokuvan lupaavimmista näyttelijöistä.


title: Sarah Miles

text: Hän oli naimisissa näytelmäkirjailija Robert Boltin kanssa, ensin 1967–1975 ja uudestaan vuodesta 1988 tämän kuolemaan 1995.


Kaunein aamuisin – Kaikki levytykset 1974–1979 on suomalaisen laulaja Tapio Heinosen 2CD:n kokoelmalevy, joka julkaistiin 14. tammikuuta 2009.


title: Kaunein aamuisin – Kaikki levytykset 1974–1979

text: Kokoelma sisältää kokonaisuudessaan artistin Fonovox-kauden levytykset vuosilta 1974-1979, joihin lukeutuu albumit "Lämmöllä", "Vaeltaja" ja "La Boheme" sekä toistakymmentä eri kokoelmille tehtyä levytystä. Näistä suuri osa julkaistaan ensimmäistä kertaa CD-formaatissa.


text: Lämmöllä (1974)


text: Vaeltaja (1976)


text: La Boheme (1978)


text: Kokoelmilla julkaistut kappaleet (1976-1979)


title: George Newbold Lawrence

text: George Newbold Lawrence (20. lokakuuta 1806 New York – 17. tammikuuta 1895) oli yhdysvaltalainen liikemies ja amatööriornitologi.


title: George Newbold Lawrence

text: Lawrence johti Spencer Fullerton Bairdin ja John Cassinin Tyynenmeren linnuston tutkimusretkiä. He julkaisivat yhdessä teoksen "Birds of North America" vuonna 1858.


title: George Newbold Lawrence

text: Lawrence lahjoitti 8 000 linnunnahan kokoelmansa American Museum of Natural Historylle. Hän kuvaili tieteelle 323 uutta lintulajia ja julkaisi 121 tieteellistä kirjoitusta. Cassin nimesi kaliforniantiklin ("Carduelis lawrencei") hänen kunniakseen. Lawrence nimesi linnuista muun muassa tundrakuikan ("Gavia pacifica") ja preeriasirkun ("Calcarius mccownii").


title: Syvä uni (kirja)

text: Syvä uni () on Raymond Chandlerin romaani vuodelta 1939. "Syvä uni" oli Chandlerin ensimmäinen Philip Marlowe -romaani. Sitä pidetään yhtenä Chandlerin parhaista teoksista ja yhtenä merkittävimmistä kovaksikeitetyn rikoskirjallisuuden teoksista. "Time"-lehti valitsi kirjan sadan parhaan englanninkielisen romaanin 1923–2005 luetteloonsa..


title: Syvä uni (kirja)

text: Romaanin pohjalta on tehty kaksi elokuvaa: Howard Hawksin ohjaama "Syvä uni" (1946) ja Michael Winnerin ohjaama "Syvä uni" (1978).


title: Syvä uni (kirja)

text: Varakas kenraali Sternwood palkkaa yksityisetsivä Philip Marlowen selvittämään kenraalin tyttären, Carmenin pelivelkoihin liittyvää kiristysyritystä. Tapaus ei ole ensimmäinen laatuaan: Carmenia on aiemmin kiristänyt Joe Brody -niminen mies. Marlowen lähtiessä Vivian, toinen kenraalin tyttäristä, pyytää Marlowen puheilleen. Vivian luulee kenraalin pestanneen Marlowen etsimään Vivianin kadonnutta aviomiestä, Rusty Regania.


title: Syvä uni (kirja)

text: Marlowe lähtee jäljittämään tämänkertaista kiristäjää, Arthur Geigeria, joka on pornografiaa lainaava kirjakauppias. Geiger tapetaan kotonaan, ja Marlowe vie surmapaikalta alastomana ja huumattuna löytämänsä Carmenin Sternwoodin kartanoon. Sillä välin Geigerin ruumis katoaa.


title: Syvä uni (kirja)

text: Poliisilta Marlowe saa tietää, että Sternwoodien autonkuljettaja on löytynyt surmattuna mereen ajetusta autosta. Marlowe jatkaa Geigerin kirjakaupan varjostusta ja saa selville, että Joe Brody on ottamassa haltuunsa Geigerin pornonlainausbisneksiä.


title: Syvä uni (kirja)

text: Vivian vierailee Marlowen toimistossa ja kertoo, että Carmenia kiristetään nyt surmailtana otetuilla alastonkuvilla. Vivian kertoo lisäksi aviomiehensä Rusty Reganin tosiasiassa karanneen kasinonomistaja Eddie Marsin vaimon kanssa.


title: Syvä uni (kirja)

text: Marlowe menee Joe Brodyn kotiin ja kertoo olevansa perillä tämän aikeesta vallata Geigerin kirjakauppa. Carmen tulee paikalle aseen kanssa ja vaatii valokuvia. Marlowe lähettää hänet pois. Marlowe kuulustelee Brodya ja saa selville Geigerin surmayön tapahtumat. Sternwoodien autonkuljettaja oli tappanut Geigerin ja vienyt Carmenista otetut valokuvat. Brody, joka myös varjosti asuntoa, kolkkasi autonkuljettajan ja otti valokuvat mukaansa. Kesken kuulustelun ovikello soi ja ovelle mennyt Brody ammutaan.


title: Syvä uni (kirja)

text: Marlowe jahtaa ampujaa ja saa tämän kiinni. Ampuja on Geigerin miespuolinen rakastaja, joka luuli Brodyn tappaneen Geigerin. Nuorukainen oli vienyt Geigerin ruumiin saadakseen aikaa omien jälkiensä hävittämiseen.


title: Syvä uni (kirja)

text: Carmen ilmestyy Marlowen asuntoon alastomana. Marlowe torjuu naisen lähentely-yrityksen ja lähettää hänet pois.


title: Syvä uni (kirja)

text: Harry Jones -niminen mies tarjoaa Marlowelle rahasta tietoa Eddie Marsin vaimon, Monan olinpaikasta. Marlowe sopii tietojen vaihdosta, mutta Marsin kätyri Canino tappaa Jonesin. Marlowe saa kuitenkin Monan olinpaikan selville ja lähtee sinne. Perillä Canino lyö Marlowen tajuttomaksi ja sitoo hänet. Mona kuitenkin vapauttaa Marlowen ja Marlowe tappaa Caninon tulitaistelussa.


title: Syvä uni (kirja)

text: Marlowe vierailee Sternwoodeilla ja palauttaa Carmenille tämän aseen. Carmen yrittää ampua Marlowen, mutta Marlowe on aavistellut tätä ja ladannut aseen paukkupanoksin. Carmen pyörtyy. Marlowe kertoo Vivianille uskovansa nyt, että Carmen ampui Rusty Reganin, koska tämä oli torjunut Carmenin kuten Marlowekin. Eddie Mars oli aluksi auttanut Viviania pitämään tapauksen salassa, mutta alkanut sitten kiristää Viviania. Marlowe vannottaa Viviania häipymään kuvioista ja toimittamaan Carmenin hoitoon.


title: Syvä uni (kirja)

text: Kirjan nimenä käytetty "Syvä uni" on metafora kuolemasta, kuten sitaatti osoittaa:


title: Syvä uni (vuoden 1946 elokuva)

text: Syvä uni (The Big Sleep) on Howard Hawksin ohjaama film noirin klassikkoelokuva vuodelta 1946, joka perustuu Raymond Chandlerin samannimiseen romaaniin.


title: Syvä uni (vuoden 1946 elokuva)

text: Humphrey Bogart esittää kovaksi keitettyä yksityisetsivää Philip Marlowea. Marlowe joutuu vedetyksi tapaukseen, johon liittyvät kadonnut mies, rikkaan kenraalin kaksi aikuista tytärtä, mutkikas kiristyskuvio ja useita murhia. Femme fatale -tyyppistä vanhempaa tytärtä esittää Lauren Bacall.


title: Syvä uni (vuoden 1946 elokuva)

text: Kirjailija William Faulkner laati käsikirjoituksen Leigh Brackettin ja Jules Furthmanin kanssa Raymond Chandlerin romaanin pohjalta. Juoni on niin monimutkainen, ettei Faulkner itsekään ymmärtänyt sitä kokonaan. Kuuluisan tarinan mukaan sen paremmin käsikirjoittajat kuin ohjaaja Howard Hawks eivät kirjaa lukemalla keksineet, kuka murhasi yhden sivuhahmon, autonkuljettaja Owen Taylorin. Lopulta Chandlerille lähetettiin sähke: ”Kuka tappoi Owen Taylorin?”. Chandler kuulemma luki kirjansa uudelleen ja sähkötti takaisin ”En tiedä”. Asia ei ratkennut vaan jäi arvoitukseksi.


title: Syvä uni (vuoden 1946 elokuva)

text: Elokuva on valittu talletettavaksi Yhdysvaltojen National Film Registryyn.


title: Syvä uni (vuoden 1946 elokuva)

text: Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kokoon luettelon kaikkien aikojen sadasta merkittävimmästä elokuvasta, ja "Syvä uni" pääsi mukaan kahdeksalla äänellä.


title: Syvä uni (vuoden 1946 elokuva)

text: "The New York Timesin" kriitikot valitsivat "Syvän unen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Syvä uni (vuoden 1946 elokuva)

text: Elokuva oli Suomessa Valtion elokuvatarkastamon kokonaan kieltämä vuodesta 1946 vuoteen 1949. Sensuurista vapautumisen jälkeen elokuva sai ensi-iltansa Suomessa 1.7.1949.


title: Syvä uni (vuoden 1978 elokuva)

text: Syvä uni ("The Big Sleep") on Michael Winnerin elokuva vuodelta 1978. Elokuvan pohjana Raymond Chandlerin romaani "Syvä uni" vuodelta 1939. Samasta aiheesta ohjasi elokuvan jo aiemmin myös Howard Hawks("Syvä uni", 1946).


title: Syvä uni (vuoden 1978 elokuva)

text: Elokuvassa näytteli Philip Marlowea Robert Mitchum ja kenraali Sternwoodia James Stewart. Tapahtumat sijoitettiin Kalifornian sijasta Lontooseen.


title: Syvä uni (vuoden 1978 elokuva)

text: "Video-oppaassa" vuodelta 1994 Asko Alanen valittaa, ettei Englantiin siirretty Marlowe-tarina löydä oikeaa olomuotoaan. Hän antaa tälle "Syvän unen" versiolle kaksi tähteä viidestä, mikä vastaa sanallista arviota ”keskinkertainen”.


title: Lumipulmunen

text: Lumipulmunen ("Plectrophenax hyperboreus") on pulmusten heimoon kuuluva varpuslintu.


title: Lumipulmunen

text: Lumipulmunen muistuttaa suuresti sekä kooltaan että väritykseltään pulmusta. Sen höyhenpuvussa on kuitenkin vielä enemmän valkoista ja siivillä ja pyrstössä vähemmän mustaa kuin pulmusella. Naaras, nuori lintu ja talvipukuinen koiras ovat hieman kirjavampia ja niiden puvussa on myös ruskeita kohtia.


title: Lumipulmunen

text: Lumipulmunen pesii vain kahdella Beringinmeren Yhdysvaltain puolella olevalla saarella (St. Matthew ja Hall Islands). Se on muuttolintu ja talvehtii pääasiassa Alaskan länsirannikolla. Lajin populaation koko on noin 6 000 yksilöä. Lajin kanta on vaarantunut saarille levinneiden rottien, kettujen ja näätäeläinten takia.


title: Lumipulmunen

text:
Lumipulmunen elää pesimäaikana tundran ruohostoisilla ja kivikkoisilla alueilla, etenkin rannoilla. Muuttomatkoilla ja talvehtimisseuduilla se elää rannoilla, soilla ja viljelysmailla.
Lumipulmunen on siemensyöjä.


title: Qaidam

text:
Qaidam (Tsaidam) on kuiva alue Qinghaissa Länsi-Kiinassa.
Alueen kasvillisuus on harvaa puoliaavikkoa lähinnä kuivuuden ja suolaisuuden takia, ja alue on kylmimpiä kuivia alueita Kiinassa.
Siellä on suolasoita ja kasvaa muun muassa ruohoa ja pensaita.
Kuivuudesta ja kylmyydestä huolimatta altaan alueella elää monia luonnonvaraisia eläimiä, muun muassa ruskeakarhuja, susia ja ilveksiä. Gaselleja, jäniksiä ja lampaita elää pensasalueilla.
Myskihirviä ja Tiibetin antilooppeja on altaan etelävuoriston metsäosissa.
Siellä on monia louhittavia mineraaleja.


title: Jungholz

text: Jungholz on kunta Itävallassa, Tirolin osavaltion Reutten piirikunnassa (). Asukkaita kunnassa on 283 (2015) ja väestötiheys on 40,08 as./km². Pinta-alaa Jungholzilla on 7 neliökilometriä. Jungholz kuuluu naapurimaa Saksan tullialueeseen ja kunnalla on sekä Itävallan että Saksan postinumerot.


title: Jungholz

text: Kunnan alueelle pääsee ainoastaan Saksalle kuuluvan alueen läpi kulkemalla. Jungholz on lähes Itävallan eksklaavi, sillä se on yhteydessä muuhun Itävaltaan ainoastaan yhdellä pisteellä. Tämä piste sijaitsee 1 636 metriä korkean Sorgschrofen-vuoren huipulla ja siellä kahden itävaltalaiskunnan ja kahden saksalaiskunnan rajat kohtaavat. Kunnat ovat Jungholz pohjoisessa, Pfronten (Saksa) idässä, Schattwald etelässä ja Bad Hindelang (Saksa) lännessä.


title: Jungholz

text: Jungholzissa toimii yksi kansakoulu ().


title: Bomberman Hardball

text: Bomberman Hardball on Hudson Softin kehittämä ja Ubisoftin PlayStation 2:lle julkaisema partypeli. Pelin moninpeliä voi pelata enintään neljä pelaajaa, eikä peli sisällä verkkopeliä. "Bomberman Hardballissa" kerätään rahaa, jolla voi ostaa asusteita omalle Bombermanille.


title: Bomberman Hardball

text: Peli sisältää neljä erilaista peliä.


title: Bomberman Hardball

text:
Klassinen Bomberman-peli, jonka tarkoituksena on tuhota vastustajat pommeilla, joita on monia erilaisia. Ainoa eloonjäänyt on voittaja.
Golfia voi pelata yksin, vastustajien tai kavereiden kanssa. Turnauksessa voi voittaa palkintoja.
Bomberman-tenniksessä voi pelata kaksin- tai nelinpeliä.
Tavallista baseballia Bombermaneilla.


title: Torjuntahävittäjä

text: Torjuntahävittäjä on vihollislentokoneiden tarkkailuun, kiinniottoon ja tuhoamiseen suunniteltu hävittäjälentokone. Torjuntahävittäjien kohteina ovat yleensä pommikoneet. Torjuntahävittäjiä rakennettiin paljon toisen maailmansodan alusta aina 1960-luvulle asti, kunnes päävastuu strategisista pommituksista siirtyi pommittajilta ballistisille ohjuksille.


title: Daisuke Matsuzaka

text: Daisuke Matsuzaka (; s. 13. syyskuuta 1980 Aomori) on japanilainen baseballpelaaja. Hän on pelipaikaltaan aloittava syöttäjä.


title: Daisuke Matsuzaka

text: Matsuzaka pelasi Japanissa Saitama Seibu Lions -seurassa Nippon Professional Baseballin Pacific Leaguessa. Hän sai vuonna 2004 Japanin joukkueen kanssa pronssia kesäolympialaisissa 2004. Vuonna 2007 hän aloitti uransa Yhdysvalloissa liittymällä MLB-seura Boston Red Soxiin.


title: Daisuke Matsuzaka

text: Matsuzaka on naimisissa televisiokuuluttaja Tomoyo Shibatan kanssa.


title: Röhön korpitaistelu

text:
Röhön korpitaistelu on Reino Lehväslaihon kirjoittama sotaromaani, joka ilmestyi WSOY:n kustantamana vuonna 2005.
Syksyllä 1943 luutnantti Katajan vahvistettu sissikomppania majailee Röhössä, Uhtuan rintamalta pohjoiseen sijaitsevassa kylässä. Venäläiset iskevät voimalla puolentoistasadan suomalaissoturin tukikohtaan ja valiosissien takaa-ajopartiot käsketään kostoiskuihin. Kun lettoa pitkin rämpivät Katajan jälkikoirat joutuvat kahakasta toiseen lukumäärältään ylivoimaisen vihollisen kanssa, kärsitään puolin ja toisin katkeria tappioita.


title: Saattohävittäjä

text: Saattohävittäjä on hävittäjälentokone, joka on suunniteltu pommikoneiden suojeluun pommituslennoilla. Saattohävittäjien kulta-aikaa oli toinen maailmansota. Tämän tyypin koneita valmistettiin jonkin verran sodan jälkeenkin, mutta ohjusten kehittyminen teki saattohävittäjistä hyödyttömiä. Pommittajien saapuessa kohteeseensa vastassa ei ollut enää torjuntahävittäjiä, vaan ohjuksia, joille saattohävittäjät olivat vain ylimääräinen maali. Samassa murroksessa myös päävastuu suurpommituksista siirtyi ballistisille ohjuksille.


title: Slaughter of the Soul

text: Slaughter of the Soul on melodisen death metalin yhtyeen At the Gatesin vuonna 1995 julkaisema studioalbumi.Vuoden 2002 uusintajulkaisun bonuskappaleet:


title: Partio yli Äänisen

text:
Partio yli Äänisen on Reino Lehväslaihon kirjoittama sotaromaani. Se ilmestyi vuonna 1974.
Kirjassa eletään jatkosodan ensimmäistä talvea. Kuusikymmentäkuusi sissiä lähtee ylittämään maaliskuisena pakkasyönä Äänisjärveä sen leveimmästä kohdasta. Häikäilemättömien kaukopartiomiesten tehtävänä on tuhota vihollisen suuri huoltotukikohta Poventsan maantien varrella. Kaukopartiomiesten tehtävä onnistuu, mutta onnistumisen hinta on hirvittävä. Paluu Äänisen rantaan on yhtä helvettiä, armotonta kilpahiihtoa kuoleman kanssa. Vihollisjoukot hyökkäävät takaa ja katkaisevat edessä paluutien. Sissien ainoa mahdollisuus on rynnätä luotimuurin läpi ja raivata tiensä eteenpäin keskeytymättömällä konepistoolitulella. Verestä punertuvassa upottavassa lumessa moni mies käy mies miestä vastaan viimeisen taistelunsa. Kun puiden lomasta vihdoin pilkottaa Äänisen jää ja pelastus, väsymyksen ja haavojen horjuttamasta hiihtäjien joukosta ovat enää riekaleiset rippeet jäljellä.


title: Katsastuslaulu

text: Katsastuslaulu on suomalaisen Popeda-yhtyeen kappale ja single, joka julkaistiin 25. tammikuuta 2006. Singlellä on myös versio Kari Kuuvan ”Tango Pelargonia” -kappaleesta, jonka esittää Trio Mukavat (Popeda ilman Pate Mustajärveä ja Costello Hautamäkeä). Sitä on esitetty myös Popedan keikoilla.


title: Katsastuslaulu

text: ”Katsastuslaulu” oli mukana jo syksyllä 2005 julkaistulla Popedan "Häkää!"-albumilla.


title: Ikurin mimmi

text: Ikurin mimmi on suomalaisen Popeda-yhtyeen kappale ja single, joka julkaistiin 6. heinäkuuta 2005. Kappale on tehty tilaustyönä Popedalle. Sen sävellys on Samuli Laihon ja Jukka Kiviniemen käsialaa, ja sanoitus Ismo Alangon aiemminkin käyttämällä Liikka Vaikkee -nimellä tekemä. Alangon teksti toi Mustajärvelle mieleen "Sleepy Sleepersin vuosimallia 1975".


title: Ikurin mimmi

text: "Ikurin mimmi" oli mukana syksyllä 2005 julkaistulla Popedan "Häkää!" -albumilla.


title: Mittelberg

text: Mittelberg on kunta Itävallassa, Vorarlbergin osavaltion Bregenzin piirikunnassa (). Asukkaita kunnassa on 5 033 (31.12.2005) ja väestötiheys on 52 as./km². Pinta-alaa Mittelbergillä on 96,82 neliökilometriä. Mittelberg on kuulunut vuodesta 1891 saakka naapurimaa Saksan tullialueeseen eli kunta on Saksan taloudellinen enklaavi. Euron käyttöönottoon saakka Saksan markka oli Mittelbergin virallinen rahayksikkö. Lisäksi kunnalla on sekä Itävallan että Saksan postinumerot.


title: Mittelberg

text: Kunta sijaitsee Kleinwalsertalin laaksossa ja alueelle pääsee autolla ainoastaan Saksalle kuuluvan alueen läpi kulkemalla. Mittelbergin alueella sijaitsevia vuoria ovat Elfer (2 387 metriä), Bärenkopf (2 083 m), Walmendingerhorn (1 990 m), Widderstein (2 536 m) ja Zwölfer (2 224 m).


title: Mittelberg

text: Kleinwalsertalin alueella vierailee vuodessa tuhansia vierailijoita, ja alue onkin Itävallan kolmanneksi suurin matkailukohde.


title: Terminal Spirit Disease

text: Terminal Spirit Disease on death metal -yhtye At the Gatesin vuonna 1995 julkaistu kolmas studioalbumi.


title: Pikakirjoituslehti

text: Pikakirjoituslehti on suomalainen pikakirjoitusta käsittelevä aikakauslehti. Lehteä julkaisee Suomen Pikakirjoittajayhdistys, ja se ilmestyy neljä kertaa vuodessa.


title: Pikakirjoituslehti

text: Lehti sisältää muun muassa pikakirjoitusuutisia Suomesta ja ulkomailta sekä pikakirjoituksen lyhenne- ja kieliharjoituksia. Osa lehden sivuista on kirjoitettu pikakirjoituksella, osa tavallisella tekstillä.


title: Pikakirjoituslehti

text:
Pikakirjoituslehti perustettiin vuonna 1888,
ja lehti on ilmestynyt siitä lähtien 4–12 kertaa vuodessa, lukuun ottamatta vuosia 1916–1919, jolloin lehteä ei julkaistu ensimmäisen maailmansodan aiheuttamien hankaluuksien takia.


title: Pikakirjoituslehti

text: Lehden perustaja ja ensimmäinen toimittaja oli Vilho Sederholm. Sederholmin jälkeen lehden vastaavina toimittajina ovat toimineet muun muassa Maria Colliander, F. W. Kadenius, Kaarlo Kallioniemi, Leo Valkonen, Unto Räty, Jari Niittuinperä sekä vuodesta 2002 lähtien Niklas Varisto.


title: Tappi

text: Tappi voi tarkoittaa ainakin seuraavia:


title: Ei lasten käsiin

text: Ei lasten käsiin on suomalaisen Popeda-yhtyeen kappale ja single, joka julkaistiin 7. kesäkuuta 2004. Popedan levy-yhtiö Poko Rekords tilasi kappaleen Risto Asikaiselta ja Ile Vainiolta kitaristi Costello Hautamäen pyynnöstä. Popeda sovitti kappaleesta omanlaisensa, raskaan rockin.


title: Ei lasten käsiin

text: ”Ei lasten käsiin” oli myös mukana syksyllä 2005 julkaistulla Popedan "Häkää!"-albumilla.


title: Kappa (vaatevalmistaja)

text: Kappa on italialainen vaatevalmistaja, joka on keskittynyt urheiluvaatteiden ja -välineiden valmistukseen. Vaatteiden lisäksi Kappa valmistaa muun muassa jalkapallovarusteita, sekä esimerkiksi golftuotteita. Kappa on tunnettu logostaan, joka koristaa monen huippujalkapallojoukkueen peliasuja.


title: Kappa (vaatevalmistaja)

text: Kappa on perustettu vuonna 1967


title: Kappa (vaatevalmistaja)

text: Kappan sponsoroimia joukkueita ovat muun muassa Torino, Borussia Mönchengladbach, Hammarby IF sekä HIFK.


title: Milan Popović

text: Daniel, oikealta nimeltään Milan Popović (monte. Милан Поповић) (s. 29. lokakuuta 1955 Titograd, Montenegron sosialistinen tasavalta, Jugoslavia) on montenegrolainen pop-laulaja, joka keksi nimensä Kroatiassa. Hän on myös joskus käyttänyt nimeä Danijel Popović (Данијел Поповић).


title: Milan Popović

text: Hänen isänsä oli montenegrolaissyntyinen ja äiti belgialainen. Popović syntyi Titogradissa, mutta loi nimensä Zagrebissa, jonne hän muutti musiikkiuransa takia vuonna 1977. Hän edusti Jugoslaviaa Eurovision laulukilpailussa 1983 laululla "Džuli", joka sijoittui 4. sijalle.


title: Tunnustukseton hauta-alue

text: Tunnustukseton hautausmaa on Suomessa yleensä Vapaa-ajattelijain tai evankelis-luterilaisen kirkon seurakuntien tai seurakuntayhtymien ylläpitämä hautausmaa, joka on tarkoitettu uskonnollisesti neutraaliksi vaihtoehdoksi niitä varten, jotka eivät uskonnollisista tai katsomuksellisista syistä halua tulla haudatuksi evankelis-luterilaiselle hautausmaalle.